"Kami Tidak Berdua, Ada Rakan Lain Temankan Neelofa"

Bahang drama Suri Hati Mr Pilot seperti tidak pernah reda, baru-baru ini sekeping gambar menunjukkan Neelofa menemani Fattah Amin bermain futsal tersebar. Ramai yang mengganggap ada cinta sedang berputik diantara mereka. Bagaimanapun Fattah menjelaskan, kedatangan Neelofa adalah bersama rakan-rakannya, bukan hanya berdua seperti yang didakwa.

“Untuk pengetahuan ketika perlawanan futsal berlangsung, Lofa hadir bersama beberapa rakan baiknya. Mungkin dalam video nampak macam Lofa datang teman saya tapi sebenarnya ramai lagi rakan-rakan yang ada. Yang rekod video kami berdua itu pun salah seorang daripada teman baiknya cuma bila dilihat pada video itu nampak seperti kami berdua saja”

“Kahwin? Belum ada target umur dan saya pun tak terfikir lagi. Masih banyak benda yang saya belum capai. Jadi lebih baik saya bina kerjaya dan fokus dengan kerja yang saya buat dulu sebelum pikul tanggungjwab besar sebagai seorang suami,” jelasnya kepada portal Astro Gempak mengenai gambar yang viral menunjukkan Neelofa menemaninya bermain futsal.

Sementara itu, Fattah turut mengakui bahawa dirinya selesa berkawan dengan Neelofa yang mempunyai latar belakang bidang perniagaan yang berjaya. Selain tidak lokek berkongsikan ilmu beliau dalam perniagaan, Neelofa juga sering mengajar selok belok dunia lakonan. Buat peminat mereka, doakan yang baik-baik sahaja, kalau dah jodoh tak lari ke mana. (rkty/w)


Hattan Tak Mahu Membazir, Kini Berhenti Merokok

Tidak mahu terus hidup di dalam pembaziran sehingga mencecah RM1,000 sebulan hanya untuk merokok, penyanyi Hattan mengambil keputusan untuk berhenti menghisap rokok namun apa yang dilakukannya itu bukanlah sesuatu yang mudah. Menerusi perkongsiannya bersama BH Online, dia sudah berhenti merokok selama 5 bulan.

“Bayangkan, saban hari anggaran RM34 dibelanjakan untuk membeli dua kotak rokok. Fikirlah, sebulan dah berapa? Hati saya terus nekad dan terfikir, kalau saya tak buat sekarang, saya tidak akan berhenti merokok. Alhamdulillah, sudah lima bulan saya tidak merokok”

“Orang kata berhenti perlahan-lahan, tetapi saya mahu berhenti terus. Lalu badan saya menjadi begitu lemah. “Jujurnya, bukan mudah kerana mental perlu kuat. Saya meminta kepada Allah supaya hasrat tidak mahu merokok dipermudahkan”

“Saya juga menggunakan cara untuk sedut (asap rokok) sekali untuk melepaskan gian,” katanya berkongsi petua meninggalkan tabiat merokok,” kongsinya yang turut merasa sedikit lemah pada bulan pertama berhenti merokok.

Tambah Hattan, kini dia menyimpan sejumlah wang sama yang sepatutnya dibelanjakan untuk membeli rokok dan akan diberikan kepada anak tunggalnya bagi membeli barangan yang diingini. Tahniah Hattan di atas usaha anda berhenti merokok. (rtky/s)


"Siapa Dia Nak Panggil Saya Anjing!"

Gara-gara menegur kumpulan yang menyanyikan lagu-lagu Search di Kampung Mak Cun sempena pameran MAHA 2016 baru-baru ini, Amy Search digelar anjing oleh gadis yang juga anak perempuan kepada pemain dram Search, Yazit. Kesal dengan tindakan gadis yang bernama Sheeqa Yazit itu, Amy menganggap gadis itu sebagai biadap dan tidak menghormati orang tua.

“Menerusi video yang dimuat naik itu, saya hanyalah menegur gaya dan persembahan daripada kumpulan Restro Spektif yang menyanyikan lagu-lagu Search. Bagi saya, rasa hormat adalah perkara yang paling asas yang perlu ada di dalam setiap individu”

“Saya langsung tidak mengutuk dia dan terkejut apabila dia tergamak meninggalkan komen sedemikian. Siapa dia nak memanggil saya anjing? Sebagai orang muda, dia sepatutnya menunjukkan rasa hormat bukannya mencerca orang lain,” jelasnya kepada Harian Metro.

Umum mengetahui sebelum ini berlaku pertelingkahan diantara mereka, bermula dengan soal bayaran yang tidak diterima oleh Yazit sehinggalah konflik melibatkan isteri Amy yang dikatakan menengking Yazit ketika beliau bertanyakan tentang bayaran. Hal ini berterusan lagi apabila Yazit mendakwa kedatangan Amy melawatnya ke hospital adalah tidak ikhlas.

Dalam masa yang sama, Amy memaklumkan bahawa kejadian ini bukanlah kali pertama berlaku kerana sebelum ini gadis itu pernah beberapa kali menyindir ibadah yang dilakukannya. Apapun, tidak kiralah apa yang terjadi diantara mereka tetapi sebagai anak tidak perlulah mencampuri urusan orang tua. Hormat-menghormati orang tua itu kan penting! (rkty/w)


Nabil Ahmad Akan Berlakon Bawah Produksi Sendiri

Pengacara dan pelawak sensasi, Nabil Ahmad berkata dia tidak akan berlakon lagi melainkan berlakon dalam pengarahan dan produksinya sendiri di masa depan.

“Filem yang akan ditayangkan ini adalah filem terakhir saya buat untuk orang. Tetapi saya akan produce, dan skrip daripada saya sendiri. Sekarang ini saya sedang mencuba berilah saya masa dalam beberapa tahun dan kita tengok cerita itu,” katanya yang ditemui di majlis tayangan filem BO-PENG.

Dia yang kini telah berjinak-jinak untuk menjadi seorang produser telah pun mendaftarkan syarikatnya di Suruhanjaya Syarikat Malaysia (SSM), dengan labelnya Nabil Production Sdn Bhd.

“Saya akan produce, berlakon dan tengok sendiri. Sekarang saya cuba untuk membina produksi sendiri dan baru sahaja mendaftar dengan SSM. Nama produksi saya ialah ‘Nabil Production Sdn Bhd’,” katanya kepada Rotikaya.

Nampaknya bersungguh sekali Nabil dalam impiannya menggapai cita-citanya untuk menjadi produser. Kami di Rotikaya mendoakannya untuk terus berjaya. Good luck! (rtky/h)


Demi Wawa Zainal, Aeril Zafrel Bina Badan

Pelakon Aeril Zafrel yang ditemui di majlis tayangan filem ‘BO-PENG’ nampaknya kelihatan semakin berisi dan sasa berikutan kini berjinak-jinak ke pusat gym untuk membina otot badan.

“Dia (Wawa) yang suruh saya besarkan badan selain push saya untuk ke gym. Demi mengikutkan kehendak dia saya turuti,” katanya. Tambahnya lagi, dia kini dalam proses untuk menambahkan berat badannya.

“Buat setakat ini, saya tak jaga makan dan memang saya nak gemuk. Saya pula jenis cepat besar dan kurus. Bukan setakat itu sahaja saya buat badan ini untuk kerjaya supaya lebih sesuai dengan heroin, lagipun untuk lelaki biar besar sikit,” ujarnya yang tidak akan sesekali menayangkan bentuk badannya.

Dalam pada itu, Aeril dan Wawa juga akan mengerjakan umrah pada penghujung tahun ini dan akan turut sama meraikan tahun baru di Kota Mekah. (rtky/s)


Rakan Artis Kritik Tindakan Fathia Latiff

Tempoh hari agak kecoh nama Fathia Latiff diperkatakan selepas beliau memuat naik gambar pramugari yang enggan mengangkat bagasinya. Bukan sahaja dikecam hebat oleh peminat, malah beberapa rakan artis yang pernah bekerja dalam industri penerbangan seperti Zarul, Maria Tunku Sabri dan Karl Shafek turut berasa kesal dengan kritikan Fathia terhadap pramugari itu.

“Ramai sahaja VVIP yang menggunakan khidmat saya, tapi mereka sendiri tahu tentang tugas kami, mereka selalunya minta pembantu untuk menganggat beg-beg yang dibawa. Pada saya tiada salahnya jika meminta pertolongan tersebut dengan cara yang lebih baik. Saya sendiri jika diminta angkat beg berat itu akan menolak secara baik dan minta tolong untuk angkat sendiri”

Bagi pelakon dan pengacara, Karl Shafek pula, tindakan Fathia memuat naik gambar berkenaan sehingga menjadi viral tidak seharusnya berlaku. Malah katanya lagi, Fathia juga sepatutnya tidak boleh beranggapan semua krew penerbangan mengenalinya sebagai seorang selebriti dan mengharapkan layanan istimewa diberikan kepadanya ketika dalam perjalanan.

“Mereka kerja siang malam dan kadang-kadang tidak kenal pun artis-artis Malaysia yang ramai, jadi tidak perlu mengharapkan keistimewaan ketika berada di tempat awam. Saya kesal kerana dia muat naik gambar pramugari itu, perkara itu sendiri boleh memalukan pramugari berkenaan,” katanya kepada m Star Online mengenai perkara itu.

Selain itu, Maria Tunku Sabri yang pernah memegang jawatan Ketua Pramugari MAS berkata, mengangkat bagasi penumpang tidak termasuk dalam skop pekerjaan mereka jadi tidak wajar baginya untuk mengkritik tindakan pramugari berkenaan. Kongsinya lagi, selama lapan tahun beliau bergelar pramugari sebelum ini tidak pernah berhadapan dengan kerenah artis sebegini.

Terdahulu, Fathia telah memuat naik gambar seorang pramugari wanita berserta kepsyen mengkritik tindakan wanita berkenaan yang enggan mengangkat bagasinya dengan memberikan alasan sakit belakang. Teruk dikecam peminat yang tidak bersetuju dengan perkara itu, Fathia telah memadam gambar wanita tersebut beberapa jam selepas itu. (rtky/w)


Nora Danish, Ayda Jebat Penat Dikutuk

Biarpun bergelar selebriti ia bukanlah tiket untuk mereka menerima apa sahaja kritikan mahupun hinaan peminat. Bermula dengan suara lantang mengenai pengecualian cukai pendapatan, Nora Danish teruk dihentam peminat yang tidak bersetuju dengannya. Manakala Ayda Jebat pula dibenci hanya kerana bersikap peramah dan disalah tafsirkan sebagai gedik.

“Macam-macam saya kena sebelum ini. Apa saja yang orang tak kutuk saya di laman sosial. Tapi semua itu saya biarkan saja. Bagaimanapun, apabila kenyataan saya mengenai isu cukai pendapatan diputarbelitkan sehingga saya dikecam teruk, saya sudah tidak mampu bersabar lagi”

“Setiap kali bila berada di khayalak, banyak mata memandang ke arah saya seolah-olah saya melakukan kesalahan besar. Ia sangat memalukan saya. Disebabkan itu saya mengambil keputusan untuk mengambil tindakan undang-undang bagi memberi pengajaran”

Sementara itu bagi Ayda, walaupun tindakannya menyekat sesetengah peminat yang sering menghentamnya tanpa sebab dilihat seperti kejam namun ianya demi kepentingan peminat yang menyayanginya. Malah tindakan itu juga dibuat kerana tidak mahu menimbulkan perselisihan faham di kalangan peminatnya yang mempunyai perbezaan pendapat mengenai sesuatu.

“Walaupun ada yang berpesan supaya abaikan saja komen negatif di laman sosial tapi kadang-kadang, saya baca. Jika komen yang ditinggalkan bersifat membina, saya terima. Tapi kalau berbentuk maki hamun saya akan padam dan sekat orang itu kerana saya tak mahu pengikut saya bergaduh apabila mereka cuba mempertahankan pendirian,” katanya kepada Berita Harian Plus

Meskipun mereka ini mendukung gelaran selebriti namun mereka juga hanyalah manusia biasa yang punya perasaan. Manakan tidak tergurusi hati jika apa sahaja yang dilakukan pasti akan dihakimi dengan sewenangnya. Buat Nora dan Ayda, diharap mereka akan terus kuat, kejayaan tidak akan bergolek dengan senangnya tanpa cabaran yang mendatang. (rkty/w)


Natasha Hudson Tampil Berpurdah

Ramai yang sudah mengetahui model yang dulu pernah terkenal dengan imej seksinya, Natasha Hudson telah berhijrah dengan memakai hijab. Bagaimanapun baru-baru, Tasha sekali lagi mencuri perhatian ramai apabila beliau tampil seperti muslimah sejati, lengkap dengan berniqab.

“I may not have Dunya wealth, but I have a hidden treasure box so valuable filled with books that are gems to me. I could drown in the ocean of knowledge. Where do we think we are heading if we don’t make time to absorb all these Ilm available to beautify our hearts and polish our souls,” katanya menerusi akaun Instagram dengan imejnya yang berpurdah.

Rata-rata peminat yang mengikuti perkembangannya di media sosial gembira dengan perubahan itu. Malah ramai juga yang memberi kata-kata semangat untuk Tasha terus istiqamah dalam penghijrahan beliau. Tidak ketinggalan juga ada peminat yang menjadikan Tasha sebagai inspirasi buat mereka untuk terus istiqamah dan menjadi muslimah yang baik.

Apapun semoga Tasha akan terus beristiqamah dalam penghijarahan beliau. Sesungguhnnya setiap tindakan pasti ada pengorbanannya, begitu juga dengan hijrah yang dilakukan oleh Tasha. Pun begitu sesetengah pengorbanan memberikan balasan yang manis di pengakhirannya. (rkty/w)


"Selepas Sembilan Bulan, Bekas Suami Jenguk Anak"

Setelah mengharungi jerih perit melahirkan anak perempuan sulungnya tanpa suami, Elly Mazlein akhirnya menerima kunjungan dari bekas suaminya, Azmi Hatta yang melawat anak mereka buat pertama kali selepas bercerai pada tahun lepas. Menerusi akaun Instagramnya, Elly meluahkan rasa gembira dan bersyukur dengan kunjungan itu serta mengharapkan ia berpanjangan.

“Syukur, Sefhia tidak menangis walau pun terlalu lama tidak berjumpa dengan bapanya. Semoga lawatan ini akan berterusan demi masa depan anak kami”

“Bercinta tidak salah, asalkan hak anak jangan disia-siakan. Jangan dihalang apabila bapa ingin berjumpa dengan anaknya dan jangan asyik bercinta sampai lupa darah daging sendiri,” tulisnya menerusi Instagram selain memberi peringatan untuk mengutamakan kebajikan anak.

Sementara itu, dalam posting yang sama, Elly turut berpesan kepada bekas suaminya supaya mementingkan kebajikan anak sulung mereka, Putri Sara Sefhia walaupun sedang hangat menjalinkan hubungan cinta. Sebelum ini, Elly pernah mendakwa bahawa Azmi tidak pernah datang menjenguk anaknya sejak beliau dilahirkan sehingga kini berusia sembilan bulan.

Apapun, semoga hubungan diantara Elly dan bekas suami akan bertambah baik dengan kehadiran anak yang amat memerlukan kasih sayang daripada kedua ibu bapa. Bak kata orang buang yang keruh ambillah yang jernih, bermusuh lama pun tidak elok. (rkty/w)


Adik Neelofa Kembali Buka Hijab?

Jika sebelum ini adik Neelofa, Ameera pernah memeriahkan industri pendidikan negara melalui pendapatnya di laman sosial, kini sekali lagi dia menarik perhatian kerana sudah membuka hijab.

Tidak mahu tidak, sebagai adik selebriti terkenal, Ameera tidak dapat lari daripada perhatian pengguna laman sosial. Namun bersyukur juga kerana Instagram telah memberi pilihan kepada anda untuk menutup ruangan komen pada gambar gambar terbaru yang dimuatnaik.

Jika tidak, pastinya ruangan komen Ameera turut menjadi mangsa penilaian dosa oleh warga laman sosial di luar sana. Bagaimanapun, demi menyampaikan dakwah, ada pengguna laman sosial sanggup mencari gambar yang masih boleh dikomen. Sanggup.

Tidak diketahui pula mengapa Ameera kembali membuka tudung namun kami pasti hanya Ameera sahaja yang mengetahui apa yang dilakukannya adalah yang terbaik buat dirinya. Apa pun, semoga berita ini mampu menceriakan petang anda yang suram pada hari ini. (rtky/s)


Harga Tiket RM888, Anuar Zain Janji Peminat Akan Puas

Pembawa lagu Andainya Takdir, Anuar Zain kembali lagi dengan konsert yang bakal diadakan di Panggung Anniversari, Taman Tasik Perdana pada 21 Januari 2017 nanti. Namun dalam masa yang sama, beliau akui harga tiket yang bermula dengan RM388 sehingga RM888 agak tinggi untuk peminat memandangkan keadaan ekonomi sekarang yang semakin mendesak.

“Saya faham dengan ekonomi sekarang, orang akan fikir beberapa kali untuk membeli tiket dengan harga sebegitu tetapi saya yakin kepada orang yang dahagakan muzik live ia akan berbaloi. Lagipun saya percaya kepada penganjur dengan harga begitu pasti hasilnya nanti juga terbaik dengan susunan muzik yang hebat daripada pengarah muzik tersohor”

“Tambah pula dengan ekonomi dan duit kita yang jatuh ni membuatkan semua menjadi mahal. Tapi percayalah saya mahu semua peminat berhibur dan dekat dengan saya pada konsert itu nanti,” katanya kepada portal Astro Gempak mengenai konsertnya yang akan datang.

Konsert yang bakal berlangsung selama 90 minit itu menyaksikan penyanyi itu mendendangkan 14 lagu popular dari album terdahulu hingga kini. Malah persembahan istimewa pada kali ini juga merupakan kesinambungan promosi album terbaru Anuar. Bagi sesiapa yang ingin mendapatkan tiket boleh layari www.ticketcharge.com.my bermula 9 Disember ini. (rkty/w)


Kaka Azraff Anggap Awi Rafael Kawan Biasa

Sering kali dilihat bersama, nampaknya Kaka Azraff dan Awi Rafael tidak dapat lari daripada soalan sama ada mereka sedang menjalin cinta atau pun sebaliknya. Tidak mudah melatah, Kaka menjelaskan kepada mStar Online tentang status hubungan mereka.

“Hubungan di antara kami tidak melibatkan soal hati dan perasaan dan apa yang diperkatakan sebelum ini tentang kami hanyalah salah faham. Apabila berkaitan dengan kerja saya seorang profesional dan tidak pandai mencampur-adukkan dengan perihal peribadi”

“Tiada putik-putik cinta dan hubungan kami hanyalah sekadar rakan biasa sahaja,” katanya yang mengakui turut selesa bekerja bersama Awi Rafael. Gandingan mereka di dalam pertandingan Duo Star juga membuatkan peminat seperti dapat mengagak apa yang berlaku.

Peminat Kaka dan juga Awi seperti dapat menerima pasangan ini jika mereka bercinta namun bak kata Kaka, tiada apa yang berlaku di antara mereka, sekadar rakan biasa. (rtky/s)


Zarul Berbelah Bahagi Lepas Pramugara Demi Menyanyi

Mempunyai kerjaya di awan biru sejak 16 tahun lalu sebagai pramugara membuatkan Zarul berbelah bahagi untuk melepaskan jawatan itu ataupun mahu menjadi penyanyi dengan sepenuh masa. Bagaimanapun, mempunyai cuti tanpa gaji yang masih berbaki beberapa minggu lagi memberi ruang untuknya berfikir dengan lebih mendalam sebelum membuat keputusan.

“Pelepasan daripada majikan untuk beberapa minggu lagi adalah masa terbaik untuk saya membuat pertimbangan dan memikirkan secara mendalam percaturan masa depan. Buat masa ini saya tidak dapat memberikan kata muktamad kerana semuanya masih kabur”

“Saya tidak mahu mengambil tindakan terburu-buru. Pelbagai aspek perlu dititik beratkan. Sekiranya ada rezeki untuk bergelar penyanyi sepenuh masa, maka akan terlaksana perancangan itu,” jelasnya kepda Berita Harian Online mengenai perancangan kerjayanya di masa depan.

Terdahulu, Zarul yang mempertaruhkan lagu Dendangan Laguku dan Gerhana pada malam akhir Gegar Vaganza Ketiga pada tempoh hari telah memenangi tempat ketiga sekali gus membawa pulang hadiah wang tunai RM30,000, sebidang tanah lot, pakej percutian serta trofi. Manakala tempat juara pula dimenangi oleh Azharina dan dituruti Siti Sarah di tempat kedua. (rkty)


Akui Banglo Cecah RM5 Juta, Che Ta Bukan Riak

Tidak mahu terus berselindung sedangkan dalam masa yang sama ada segelintir warga laman sosial yang sudah maklum dengan harga rumah barunya itu, Che Ta melalui Kosmo! Online mendedahkan harga sebenar hartanah yang dimilikinya itu.

“Ya, memang harga banglo yang dibeli itu mencecah RM5 juta. Kalau ikutkan, saya tidak mahu berkongsi akan hal ini kerana nanti dituduh riak dan sebagainya. Namun, apabila ada yang mendapat tahu mengenai harganya, lebih baik saya berterus terang sahaja,” jelasnya jujur.

Che Ta sebelum ini melalui satu muatnaik gambar di Instagram telah memberi gambaran bahawa rumah yang dibelinya di Kota Damansara itu adalah daripada hasil titik peluhnya sendiri.

Bagaimanapun, tindakan Che Ta berkongsikan perkara tersebut turut merangsang jari jemari warga laman sosial meninggalkan komen yang mempertikaikan keupayaannya memiliki rumah tersebut malah ada yang menuduhnya berbangga dengan apa yang dimiliki. (rtky/s)


Azharina Juara GV 3, Raih RM100,000

Penyanyi Azharina Azhar diumumkan sebagai juara pertandingan akhir program Gegar Vaganza musim ketiga yang diadakan secara langsung di auditorium Majlis Bandaraya Shah Alam (MBSA) malam ini.

Azharina Azhar berjaya menewaskan lima peserta akhir lain iaitu Ameng, Intan Sarafina, Siti Sarah, Zarul dan G-mie sekali gus berjaya membawa pulang wang tunai sebanyak RM100,000, sebidang tanah lot banglo, pakej percutian ke Eropah, trofi dan peluang rakaman sebuah single terbaru terbitan Astro.

Siti Sarah pula berjaya memenangi Persembahan Pilihan Penonton yang turut membawa pulang wang tunai RM5,000.

Pemilihan juara Gegar Vaganza 3 kali ini ditentukan 100% oleh juri tetap iaitu Datuk Ramli MS, Datuk Khadijah Ibrahim dan juri jemputan, Hetty Koes Endang.


"Saya Tak Menggatal, Hanya Bergurau Dengan Peminat"

Hebat betul dugaan Aeril Zafrel kali ini apabila hari ini seorang peminat wanita menawarkan diri untuk menjadi isteri kedua beliau. Menerusi laman Twitter, gadis itu menyatakan hasratnya untuk menjadi isteri kedua pelakon itu dan dengan bersahaja, Aeril turut membalas gurauan gadis bernama Iqa Mazlan itu dengan meminta beliau bertanyakan kepada Wawa Zainal.

BACA: Gambar Sekitar Majlis Akikah Anak Kedua Wawa Zainal, Aeril Zafril

“Saya hanya bergurau saja dan saya memang suka melayan peminat di laman sosial. Nanti kalau tak layan orang cakap saya sombong pula. Tapi tak sangka pula ianya menjadi viral. Masa saya berbalas mesej itu pun Wawa ada di sebelah saya,” katanya menerusi satu video yang dimuat naik di Instaram menjelaskan dakwaan beliau menggatal dengan peminat.

Bagaimanapun dalam video yang sama juga, Wawa kelihatan begitu bersahaja melayan komen peminat mengusik suaminya di laman sosial. Tidak mudah melatah dengan kejadian itu, Wawa menganggap komen tersebut hanyalah gurauan mesra dari peminat suaminya.

Apapun mungkin gadis itu hanya bergurau manja dengan artis kesayangan mereka. Mungkin juga kejadian ini digembar gemburkan kerana pergolakan rumah tangga yang dikaitkan dengan pasangan ini akibat sikap cemburu Wawa melihat lakonan Aeril dan Ummi Nazeera. (rkty/w)

A video posted by Wawa Zainal (@w4w4_zainal) on Dec 4, 2016 at 1:35am PST


"Saya Sudah Berpunya, Tidak Bercinta Dengan Aeril Zafrel"

Walaupun pernah menafikan akan bercerai dengan suaminya, Aeril Zafrel, namun pergolakan rumah tangga Wawa Zainal masih hangat diperkatakan umum. Tidak mahu terus menimbulkan fitnah, Ummi Nazeera tampil menjelaskan bahawa hubungan yang terjalin bersama Aeril hanyalah sebagai kawan rapat, sekaligus menafikan dakwaan mengatakan mereka sedang bercinta.

“Sejujurnya, tiada apa yang berlaku diantara saya dan Aeril, Wawa juga sangat baik dan profesional. Saya harap semua orang tidak membesarkan perkara ini dan membuat spekulasi”

“Saya sudah ada orang lain, jadi perlu menjaga hati pelbagai pihak. Tidak semua persahabatan berakhir dengan percintaan, kadang-kadang ia terjalin kerana pekerjaan dan itu yang terjadi antara saya dan Ariel. Terima kasih kerana memahami,” jelasnya kepada Kosmo Online.

Dalam masa yang sama, Ummi dalam satu laporan akhbar mengakui dirinya kini sedang mengenali seseorang. Malah hubungan beliau dengan lelaki terbabit juga masih bahagia walaupun timbul gosip percintaan diantara dirinya dan Aeril. Biarpun masih berahsia tentang identiti kekasih, difahamkan kedua belah keluarga sudah mengetahui hubungan cinta tersebut.

Terdahulu, Wawa dikatakan cemburu melihat lakonan diantara suaminya dan Ummi dalam sebuah drama yang hangat ditayangkan kini. Malah dek kerana pergolakan rumah tangga mereka, Aeril membawa keluarga bercuti di luar negara bagi meleraikan kekusutan. Bagaimanapun, Wawa menafikan perkara berkenaan dan menegaskan perkahwinan beliau masih baik. (rkty/w)


Gambar Resepsi Tajaan Peminat Amyra Rosli & Amar Baharin

Sebaik sahaja pulang dari berbulan madu di Jepun, Amyra Rosli dan juga Amar Baharin telah pun menjayakan majlis resepsi yang ditaja oleh peminat mereka di Singapura. Majlis yang diadakan di Hotel East Coast tersebut diadakan dengan cukup meriah.

BACA: Gambar Sekitar Bulan Madu Amyra Rosli, Amar Baharin Di Jepun

“Perkara ini tidak ada dalam perancangan kami berdua tetapi apabila wakil kelab peminat di sana menyatakan hasrat untuk menaja majlis kami, saya sambut dengan hati terbuka. Malah saya sangat teruja”

“Istimewanya, majlis ini ditaja mereka sepenuhnya. Segala persiapan disediakan mereka, kami hanya bawa diri. Kata orang rezeki jangan ditolak,” jelasnya kepada Harian Metro sebelum ini.

Sebelum ini, majlis kedua dua belah pihak telah diadakan di Kuala Lumpur. Apa pun, tahniah sekali lagi kepada pasangan ini kerana telah mendirikan rumah tangga dan semoga perjalanan mereka akan sentiasa dipermudahkan. Kami kongsikan beberapa keping gambar sepanjang majlis berlangsung di sana. Enjoice! (rtky/s)


Ayda Jebat Tiada Niat Perli, Hanya Ingin Bergurau Dengan Sharnaaz Ahmad

Baru-baru ini Ayda Jebat didakwa dua kali memerli seorang penyanyi sehingga menyebabkan penyanyi tersebut meluahkan rasa tidak puas hati menerusi laman sosial. Yup, penyanyi ini juga pernah menyatakan rasa jelik dengan gelagat Ayda sebelum ini.

Bagaimanapun Ayda yang ditemui di majlis sidang media pelancaran single barunya, ‘Nakal, Nakal, Nakal’ bersama Oppo F1s berkata, perkara itu hanyalah salah faham dan dia tidak berniat sama sekali untuk memerli artis tersebut.

“Saya tak ada niat, kalau terasa maafkan saya. Niat saya hanyalah mahu kacau Sharnaaz patutnya Sharnaaz lah yang marah,” katanya yang turut diperli di Twitter oleh penyanyi wanita berkenaan.

Jelas Ayda tindakannya merakam video bersama Sharnaaz dengan berlatarkan lagu Selamanya Cinta bukan untuk menyindir mana-mana pihak, sebaliknya hanya berniat untuk bergurau dengan gandingannya itu.

Lebih menarik lagi, penyanyi wanita berkenaan bukan hanya meluahkan rasa tidak puas hati malah turut menghubungi pihak pengurusan Ayda dan meminta Ayda memadamkan video tersebut kerana dikatakan telah mengganggu emosinya. (rtky/h)


Kereta Nazim Othman Dilanggar, Risau Cedera Pada Otak

Inilah dikatakan malang tidak berbau apabila Nazim Othman terlibat dalam kemalangan di lebuhraya MRR2 semalam. Bagaimanapun, Nazim memaklumkan, dirinya tidak mengalami sebarang kecederaan serius namun bimbang kemalangan itu memberi kesan kepada otaknya.

“Syukur tiada kecederaan serius di badan. Cuma kepala sahaja yang terhantuk ketika kejadian. Saya risau jika ia memberi kesan kepada otak apatah lagi sebelum ini pernah menjalani pembedahan,” jelasnya kepada Harian Metro mengenai kemalangan yang dialaminya semalam.

Difahamkan kejadian malang tersebut berlaku ketika Nazim dalam perjalanan untuk pulang ke rumah selepas selesai dengan urusan pengambarannya. Dalam kejadian itu, kereta Nazim telah dilanggar dari belakang serta berlaku kerosakan pada bahagian kereta beliau.

Apapun, diharap tiada kecederaan serius berlaku pada Nazim, lebih-lebih lagi pada bahagian kepala sebagaimana sebelum ini beliau juga pernah mengelami kecederaan di kepala. Semoga Nazim tabah dengan dugaan yang diberikan dan cepat sembuh. (rkty/w)


Mia Ahmad, Mohd Izham Bakal Kahwin Januari Depan

Tahniah diucapkan kepada Mia Ahmad yang bakal menamatkan zaman bujangnya bersama cinta hati, Mohd Izham Tarmizi yang juga merupakan penjaga gol pasukan bola sepak JDT pada 13 Januari tahun depan. Selain itu, Mia turut memaklumakn tarikh pernikahannya terpaksa dianjakkan sendikit kerana komitmen kerja pada sidang media yang diadakan petang tadi.

“Kami sepatutnya bernikah lebih awal, tetapi perancangan itu terpaksa dianjakkan sedikit apabila Izham terikat dengan komitmen kerja. Alhamdulillah, perancangan yang telah dibuat sejak beberapa bulan yang lalu kini sudah hampir 80 peratus sempurna”

“Kami bersua buat kali pertama pada November tahun lalu ketika saya menjalani penggambaran di Johor Bahru. Kami diperkenalkan menerusi kawan. Mulanya, saya langsung tidak tahu Izham bintang bola sepak, selepas pertemuan itu, kami tidak pernah berhubungan sehinggalah Izham menegur saya di laman Twitter,” katanya kepada Berita Harian Online.

Mula berkenalan sejak setahun lalu, Izham yang teruja dapat bertemu dengan pelakon kesayangannya itu tidak menyangka Mia adalah seorang yang sangat manja dan memahami. Tambahnya lagi, bagi menghormati minat bakal isterinya dalam bidang lakonan, beliau tidak akan menghalang Mia untuk meneruskan kerjayanya walaupun selepas berkahwin.

Majlis pernikahan pasangan ini akan berlangsung di Villa Sentosa, Taiping, Perak. Manakala majlis resepsi pula akan diadakan pada keesokan harinya di Kelab Gold Taiping. Seterusnya, mereka bakal diraikan dalam satu majlis di Kuala Lumput pada akhir Januari serta diikuti dengan acara bertandang pada sebelah pengantin lelaki di Marang, Terengganu. (rkty/w)


Bakal Suami Beri Mia Ahmad Masa Dua Tahun Fikir Kerjaya

Bakal melangsungkan perkahwinan pada Januari tahun depan, bakal suami kepada pelakon, Mia Ahmad, Mohd Izham Tarmizi akan memberikan masa dan ruang selama dua tahun kepada bakal isterinya itu untuk memikirkan sama ada ingin meneruskan kerjayanya atau tidak. Mengenali wanita itu sebagai pelakon, Mohd Izham tidak mahu menyekat keinginan Mia untuk terus berlakon.

“Saya rasa lepas kahwin ni untuk tahun pertama dan tahun kedua saya bagi dia teruskan lagi kerjaya dia sebab saya kenal dia pun dia sudah seorang pelakon. Bukan mudah nak saya hentikan kerjaya dia serta-merta dan tak bagi dia berlakon. Cuma saya bagi masa untuk dia fikir”

“Semasa saya berkawan dengan Mia pun, saya sudah tahu benda tu semua dan bagi saya tak ada masalah untuk berada dalam dunia hiburan tersebut,” katanya kepada m Star Online mengenai perancangan perkahwinan mereka yang bakal diadakan pada tahun depan.

Memahami dunia seni bakal isterinya, Mohd Izham tidak mempunyai masalah untuk bergelar suami kepada Mia yang juga seorang pelakon. Beliau yang juga Penjaga gol JDT memberitahu pihaknya telah menghantar rombongan merisik kira-kira dua minggu lalu ke kediaman Mia. Namun majlis tersebut hanya melibatkan pihak keluarga terdekat kedua belah pihak sahaja.

Sebelum ini, Mia dilaporkan mempunyai hubungan cinta bersama pemain bola sepak JDT itu selepas gambar mereka berada di majlis ulangtahun kelahiran Mia pada Febuari lalu tersebar. Pasangan ini akan mengadakan sidang media bagi mengumumkan secara terperinci mengenai perkahwinan mereka dalam satu majlis di Flora Terrace pada petang ini. (rkty/w)


Hanis Zalikha, Hairul Azreen Mahu Belajar Jaga Anak Sendiri

Biarpun pertama kali bergelar ibu bapa, pasangan Hanis Zalikha dan Hairul Azreen lebih selesa menjaga anak sulungnya, Yusuf Iskandar sendiri tanpa ada bantuan pembantu rumah. Walaupun terpaksa membawa Yusuf ke pejabat mahupun lokasi pengambaran, Hanis merasakan ia bukan suatu beban kerana pengalaman melihat anak kecil itu membesar di depan mata sangat berharga.

“Alasan utama saya dan suami tidak menggunakan pembantu rumah adalah kerana mahu menjaga Yusuf sepenuhnya. Biarpun ini kali pertama kami bergelar ibu bapa atau dalam erti kata lain, tiada pengalaman menjaga anak sendiri, ia menjadi ruang untuk kami menimba ilmu keibubapaan. Saya dan suami hendak betul-betul tahu soal perkembangan anak.

“Apa yang boleh, tidak boleh atau apa yang boleh dimakan dan sebaliknya. Bermacam-macam perkara kami mahu tahu dan lalui bersama sebagai ibu bapa. Betapa bertuahnya saya dan suami kerana kehadiran Yusuf melengkapi kehidupan kami. Banyak benda termasuk soal rezeki yang datang sebelum dan selepas kami berkahwin, jadi berganda,” katanya kepada Berita Harian Plus.

Begitu pun, Hanis tidak menolak untuk mengambil bantuan pembantu rumah jika berpeluang memiliki bayi kedua kerana sudah berpengalaman menjaga anak pertamanya. Dalam masa sama, Hanis turut terharu dengan sokongan peminat terhadap keluarga kecilnya termasuk kucing kesayangannya, Bujibu yang juga mendapat perhatian di laman sosial.

Apapun, semua ibu bapa pasti mahukan yang terbaik buat anak-anak mereka. Walau apapun pilihan yang dibuat, pasti setiap ibu bapa mempunyai alasan yang tersendiri. Benarlah kata orang, anak itu adalah punca rezeki. Jika kita menjaga amanahNya dengan sebaiknya, maka balasannya Allah akan memberikan rezeki yang melimpah ruah. (rkty/w)


Wawa Zainal, Aeril Zafrel Bahagia, Biasalah Gaduh Manja

Sebelum ini terkeluar khabar angin di ruangan gosip sebuah akhbar tempatan mengenai pergolakan rumahtangga Wawa Zainal dan juga Aeril Zafrel. Mengakui dia dan suami masih bahagia, Wawa menafikan dakwaan tersebut sama sekali.

“Adat rumah tangga gaduh-gaduh manja itu biasa. Tapi tidaklah sampai mahu bercerai. Saya dan suami sentiasa berdoa semoga perkahwinan ini kekal berpanjangan. Saya terharu apabila ramai mendoakan kami apabila isu ini timbul”

“Harap peminat juga doakan yang baik-baik buat kami,” jelasnya kepada Harian Metro. Malah dalam masa yang sama Wawa turut menyeru agar peminat tidak mudah membuat kesimpulan hanya dengan membaca tajuk tajuk artikel di laman sosial.

Smentara itu, Wawa juga turut menafikan bahawa dia merajuk kerana cemburu melihat lakonan suaminya bersama Ummi Nazeera dalam sebuah drama yang ditayangkan di televisyen baru baru ini.

“Saya pun tak faham macam mana isu ini boleh timbul. Kalau saya cemburu, dari awal lagi saya tidak membenarkan suami berlakon dengan orang lain. Mengenai percutian ke Korea yang kononnya dia mahu memujuk saya, itu pun tak betul. Kalau nak tahu, percutian itu sudah lama dirancang. Malah ia tidak ada kaitan langsung dengan istu itu,” katanya lagi. (rtky/s)


"Saya Sudah Trauma Mahu Bercinta Lagi"

Nama yang sering dikaitkan dengan kontroversi, Tasha Shilla kini dilihat semakin memperlahankan pergerakannya dalam dunia seni selepas kecewa dalam percintaan bersama bekas kekasih, Hans Wong. Namun kekecewaan itu nampaknya sedikit sebanyak memberikan pengajaran buat dirinya, malah Tasha juga mengakui beliau kini semakin bahagia tanpa cinta lelaki di sisinya.

“Selepas putus cinta, saya banyak belajar untuk lebih menyayangi diri sendiri terlebih dahulu sebelum menyayangi orang lain. Prinsip itu yang saya amalkan sekarang dan ia membuatkan saya gembira. Kalau khalayak mahu labelkan saya sebagai artis kontroversi atau bermasalah, itu terpulang kepada orang. Saya tidak mempunyai kuasa untuk tutup mulut mereka.

“Bagaimanapun, dalam usia yang semakin meningkat, saya sudah malas untuk hidup atas nama kontroversi. Saya sudah penat. Sebelum ini, saya terlalu hanyut dengan janji lelaki sehinggakan memberi kesan kepada diri sendiri. Sekarang saya semakin bahagia dan berat badan juga semakin naik. Kalau ada cinta, adalah. Kalau tiada, tidak mengapa,” katanya kepada Kosmo Online.

Sudah serik untuk bercinta lagi, Tasha lebih selesa memberikan perhatiannya kepada kerjaya berbanding hubungan cinta. Tidak dinafikan dirinya dulu pernah terhegeh-hegeh mencari cinta sehingga mengabaikan diri sendiri, namun kini Tasha lebih matang mengendali kontroversi yang melanda walaupun dirinya merasa menyesal dengan apa yang berlaku sebelum ini. (rkty/w)


Elfira Loy Antara Penerima Anugerah Ikon Wanita Muda

Walaupun masih muda remaja, pencapaian Elfira Loy dalam bidang perniagaan memang boleh dijadikan inspirasi. Bermula dengan dunia lakonan sehinggalah melancarkan beberapa produk di bawah namanya. Terbaru rezeki Elfira semakin melimpah ruah apabila beliau dinobatkan Anugerah Ikon Wanita Muda daripada Puteri Umno sempena Perhimpunan Agung UMNO 2016.

“Terima kasih di atas pengiktirafan ini. Ia pasti menjadi pembakar semangat saya untuk terus membuat yang terbaik. Memang saya suka bekerja. Tak boleh duduk diam. Contohnya, saya belajar dan berlakon, itu cara saya bekerja dan bergerak aktif. Dunia perniagaan ini lebih fleksibel. Saya boleh kerja ikut masa sendiri jika terikat dengan pengajian dan lakonan”

“Tapi kalau nak berniaga, minat itu kena betul-betul ada. Berniaga ini memerlukan kita berfikir 24 jam. Kita perlu rancang strategi yang terbaik termasuk dengan memanfaatkan laman sosial seperti di Instagram,” katanya kepada Berita Harian Online berhubung perkara terbabit.

Mengakui dirinya seorang yang tidak boleh duduk diam, Elfira mula aktif menjual pakaian dan tudung di bawah jenama El.Elfiraloy dan TwinkelbyElfira sejak tiga tahun lalu. Bukan itu sahaja, beliau juga giat melibatkan diri dalam perniagaan karnival selain membuka kafe miliknya, Lovemesevendayscafe. Terbaru produk kosmetik Kissellecosmetics dijangka dijual tahun depan.

Apapun tahniah diucapakan kepada Elfira kerana menjadi antara penerima Anugeran Ikon Wanita Muda pada tahun ini. Penghujung tahun yang agak bermakna buat beliau selepas berhempas pulas. Walaupun ramai selebriti yang memulakan perniagaan tetapi bukan senang untuk menjadi ahli perniagaan yang berjaya, ramai juga yang telah terkandas. (rkty/w)


Nubhan Jaga Isteri Sebaiknya, Trauma Keguguran Sebelum Ini

Masih terkesan dengan kejadian keguguran sebelum ini, penyanyi Nubhan menjelaskan bahawa dia kini tidak mahu terlalu teruja mengenai kehamilan isterinya Afifah Hidayah, yang kini sudah mengandung tiga bulan.

“Alhamdulillah, kandungan sudah pun berusia tiga bulan dan sihat, masa menerima berita ini saya tidak mahu terlalu teruja, bukan apa, rasa bimbang terjadi perkara yang sama. Saya buat biasa-biasa sahaja dan tidak umumkan perkara itu di laman sosial sehinggalah kandungan itu berusia tiga bulan dan kuat sedikit”

“Setiap apa yang dia lakukan saya rasa takut, sehingga dia juga rimas kerana saya sering bertanya okey ke tak Maklumlah, kejadian keguguran lalu itu membuatkan saya trauma, terlalu bimbang dan takut dengan apa yang dia lakukan boleh menjejaskan kandungan,” jelasnya kepada mStar Online.

Kejadian yang menimpa isterinya pada Januari lalu ternyata memberi kesan kepada pasangan yang selamat diijabkabul pada 29 Ogos 2015 di Seremban, Negeri Sembilan. Apa pun, semoga perancangan pasangan ini berjalan lancar dan dipermudahkan segala urusan. (rtky/s)


Sharnaaz Ahmad Akui Bahagia, Tiada Isu Tumbuk Nabila

Terpalit dengan khabar angin bahawa dirinya memukul kekasih, Sharnaaz Ahmad melalui muatnaik gambar di Instagram (telah dipadam) menjelaskan bahawa dia Nabila bahagia selain menafikan insiden tersebut.

Bagaimanapun dalam kenyataan Sharnaaz di Instagram tersebut, ia seperti mengetahui siapakah dalang di sebalik perkara tersebut namun tidak mendedahkannya. Sementara itu dalam masa yang sama, tindakan pelakon lelaki ini memuatnaik gambar tersebut mendapat teguran daripada Neelofa.

Nampaknya ketika ini pasangan ini diduga lagi. Sharnaaz sebelum ini pernah menyuarakan hasrat untuk mendirikan rumah tangga bersama Nabila pada tahun hadapan.

Dugaan demi dugaan datang kepada pasangan ini. Harapnya Sharnaaz dan juga Nabila kekal tabah dalam mengharungi perkara sebegini. Malah Nabila juga dalam muatnaik di Instagram mengajak peminatnya mendoakan agar hati si pemfitnah kembali bersih.


12 Cara Bergaya Macam Artis Kesayangan Anda Tapi Jimat!

Percaya atau tidak, bila kita tengok artis pakai baju cantik cantik, mesti kita pun teringin pakai benda yang sama bukan? Tapi selalu juga tertanya tanya, berapa banyak artis habiskan duit untuk bergaya,bukan?

Percaya atau tidak, kami nak kongsikan dengan anda satu satunya tempat anda boleh shopping online dengan harga yang serius mampu milik. Di shopee.com.my, bukan nak cakap apalah, memang rambang mati jadinya lagi pulak bila tengok harga yang memang gila-gila.

Nak bergaya macam Aaron Aziz? Tiada masalah sebab di sini memang ada jual jaket seperti yang biasa anda tengok Aaron Aziz pakai? Cuba klik sini, tengok harga, confirm tak percaya.

Selalu tengok Syamsul Yusof kacak habis bergaya dengan kaca mata hitam,kan? Jangan risau, sini boleh dapat harga baik punya, jimat pun jimat

Pilihan warna shawl yang Hanis Zalikha gayakan selalu cantik cantik,kan? Haa, di shopee ada jual juga ya pelbagai pilihan fesyen muslimah. Pilihlah selagi tak rambang mata.

Suka betul tengok Shukri Yahaya bergaya dengan baju baju santai sebab pelakon ini memang pandai padankan warna dan juga baju yang sesuai. Saja nak kongsi, blazer kat sini harga memang puas hati.

Anda mesti suka tengok rambut Anzalna Cantik semacam. Tapi ada benda asas yang anda perlu ketahui iaitu jangan malas yang anda kena tahu – jangan malas keringkan rambut. Kalau tiada lagi pengering rambut, boleh dapatkan yang comel comel di sini.

Mesti anda pernah tengok Che Ta pakai legging,kan? Haa di sini pun ada jual juga. Macam macam pilihan ada dan yang penting sekali ada pelbagai saiz. Nak lagi cantik, jeans legging pun ada!

Antara yang menarik tentang Neelofa ialah walau pakai macam mana simple pun, tetap nampak bergaya dan menarik. Neelofa selalu juga kenakan platform dan jika anda mahukan benda yang sama, inilah tempatnya.

Ha, kalau nak cakap pasal bibir mungil, tiada siapa boleh lawan Kilafairy. Boleh tengok pelbagai pilihan yang ada di sini. Memang makan masa berjam lamanya jugaklah jika dah sangkut nak pilih gincu.

Sharifah Sakinah memang aktif sungguh dan dalam masa yang sama pandai bergaya dengan pakaian yang sesuai untuk bersukan. Jom pilih mana seluar yoga yang anda boleh dapatkan. Jangan lupa bersenam ya lepas beli seluar tersebut.

Nelydia Senrose memang pandai juga bab bergaya ini lagi lagi bila dia kenakan skinny jeans. Jangan risau, kena dengan bajet, anda juga boleh dapatkan pakaian yang sama.

Masa Nad Zainal hamil sebelum ini, memang pandai betul dia gayakan pakaian ibu mengandung. Kiranya apa saja yang Nad Zainal pakai ketika mengandungkan anak pertamanya, semua nampak selesa. Hebat juga Shopee sebab tidak lupakan pakaian ibu mengandung.

Memang ramai betul peminat wanita Fattah Amin tergilakan pelakon ini. Selalu juga tengok Fattah pakai jaket. Apa kata anda dapatkan Bomber Jaket, mana tahu nanti jadi hot macam Fattah?

Jika anda masih terkejut tengok harga yang gila gila jimat di Shopee, di sini juga ada potongan harga sehingga 90% tau! Itu belum campur lagu dengan tawaran harga barang berharga RM1!

Selain itu, dalam masa 12 hari itu juga terdapat pelbagai hadiah berbeza setiap hari. Hadiah pun bukan biasa-biasa tau. Memang Shopee nak bagi pelanggan mereka puas hati sempena ulangtahun pertama mereka.

Malah pembaca Rotikaya juga berpeluang untuk dapatkan telefon OPPO F1s edisi terhad Ayda Jebat ketika pelancaran eksklusifnya di Shopee. Klik sini untuk mengetahui bagaimana anda boleh merebut peluang istimewa ini.

Tak cukup dengan diskaun, tawaran dan menarik ini, anda juga boleh memenangi hadiah di bawah dengan cukup mudah. Jom tengok anda boleh menang apa!

Ini betul betul mengujakan, nak menang pun senang sebab hanya perlu komen dan share mengenai pertandingan ini di Shopee dan anda bakal berpeluang memenangi hadiah iPhone 7 Plus 128GB! Jangan lambat sebab pertandingan akan bermula dari 1 hingga 7 Disember ini saja.

Siapa tidak mahu menang, bukan? Percutian percuma daripada Flexiroam ini adalah satu perkara yang sangat dinantikan oleh orang ramai. Memang menyesallah siapa yang tak ambil peluang keemasan sebegini.

Ini kepada pengguna yang bertuah, anda berpeluang untuk dapat hadiah percutian bernilai RM7,000. Macam macam boleh buat dengan jumlah sebanyak itu. Barulah syok menginap di tempat yang menarik dan selesa.

Memang betul betul Shopee ni nak bagi anda puas hati. Mesti anda pernah nampak bantal emoji macam ini’kan? Tapi harga yang dijual kadang kadang tak masuk akal. Tapi di Shopee, anda boleh dapatkan dengan harga RM1 sahaja. Khas untuk pengguna yang pertama kali menggunakan Shoppe. Tapi kena ikut cara di bawah, jom buat terus!

1. Muat turun aplikasi Shopee di Google Play atau App Store
2. Buka aplikasi, pilih ShopeeTreats
3. Pilih produk di Rotikaya #ShopeeMYBirthday
4. Bila dah pilih produk, tekan beli
5. Masukkan kod RKSHOPEE1 sebelum checkout

Tapi kena ingat ya, anda boleh menggunakan kod tersebut jika anda pelanggan pertama kali di Shopee dan tawaran ini hanya sah sehingga 12 Disember sahaja dan bergantung kepada stok.

Selain itu, memang untung betul siapa yang pertama kali membeli di sini sebab boleh dapat potongan harga RM7! Belanja lebih daripada RM30 dan anda layak untuk dapatkan tawaran ini. Caranya mudah saja, masukkan kod ROTIKAYASH1 ketika berada di halaman check out.

Jika anda tidak mahu ketinggalan perkara menarik, bolehlah ikuti mereka di Facebook. Selamat membeli belah dan berjimat!


Gambar Sekitar Bulan Madu Amyra Rosli, Amar Baharin Di Jepun

Setelah selesai saja majlis pernikahan dan juga persandingan, nampaknya kini pasangan pengantin baru Amyra Rosli dan juga Amar Baharin sedang meniti bahagia berbulan madu di negara matahari terbit, Jepun.

Berkongsikan gambar perjalanan mereka sepanjang berada di sana ternyata membuatkan peminat pasangan ini gembira malah ada yang mula bertanyakan kehadiran cahaya mata. Peminat pun, bawa bersabar sedikit please.

Destinasi ke Jepun sebenarnya sudah menjadi perancangan pasangan ini untuk berbulan madu. Apa pun, kami kongsikan beberapa keping gambar pasangan ini sepanjang berada di Jepun. Enjoice!


Ruhainies Serik Dengan Datuk Red, Tidak Mahu Kerjasama Lagi

Kalau masih ingat dulu Ruhainies pernah dikaitkan dengan Datuk Seri Adnan Abu selepas gambar mesra mereka tersebar. Sejak kejadian itu Ruhainies mengakui dirinya tidak ingin lagi bekerjasama dengan ahli perniagaan itu lagi. Mengakui kontroversi yang pernah melanda dirinya itu dulu memberi kesan, Ruhainies kini lebih berwaspada untuk tidak mengulangi kesalahan sama.

“Sejak daripada kontroversi itu memang tiada apa-apa projek, tiada lagi hubunginya. Kalau boleh saya elakkan sebab sudah berlaku benda macam itu. Kalau kerjasama lagi akan jadi isu lain pula lepas ini. Jadi saya tak mahu dan elak daripada benda ini timbul. Saya akan tolak kerjasama lagi. Mahu kesian pun nak buat macam mana, beliau kena faham”

“Banyak lagi artis lain yang beliau boleh ambil selain saya. Sebab suka, itu yang saya nak elakkan. Kalau suka-suka ini saya tak mahulah sebab saya muda lagi. Bila kerja, saya nak kerja sahaja. Tak mahu ada isu peribadi dicampur adukkan. Kalau nama naik sebab sebab negatif, saya tak mahu,” katanya kepada Projek MMO mengenai perkara tersebut.

Suami kepada penyanyi, Adira itu mula menjadi bualan ramai apabila sekeping gambar menunjukkan beliau merangkul erat pinggang Ruhainies ketika menaiki eskelator di sebuah pusat membeli-belah. Tidak kisah dengan kejadian yang berlaku, Datuk Red mengakui dirinya menyukai pelakon itu dan berniat untuk ingin mengenali Ruhainies dengan lebih dekat lagi.

Bagaimanapun, Ruhainies pula dalam kenyataan lain bengang dengan kejadian tersebut dan merasakan dirinya diperangkap oleh Datuk Red sehingga gambar itu tersebar. Terkilan dengan kejadian itu, Ruhainies serik untuk melakukan sebarang kerjasama dengan ahli perniagaan itu lagi yang dianggap seperti tidak serius dan profesional dalam urusan kerja. (rkty/w)


Julia Ziegler Nikah Pada 1 Januari 2017

Tahniah kami ucapkan kepada Julia Ziegler kerana bakal mendirikan rumah tangga pada 1 Januari 2017. Malah perkara tersebut juga adalah umpama permulaan kehidupan baru buat pelakon ini.

“Saya pilih tarikh 1 Januari itu sebab hari Ahad, permulaan tahun baru dan permulaan hidup saya yang baru sebagai isteri. Majlis saya nanti akan diadakan secara sederhana iaitu di rumah saya sahaja di Kampung Baru. Siang nikah malam resepsi”

“Konsep garden wedding. Majlis saya sehari itu sahaja termasuk dengan majlis pihak lelaki. Yang penting bagi saya adalah kehadiran keluarga, saudara mara, rakan-rakan dan masa yang berkualiti bersama mereka. Saya mahukan kenangan bersama mereka di hari persandingan saya,” katanya kepada portal Media Hiburan.

Jelas Julia sebelum ini, dia percaya bakal suaminya iaitu Johan adalah jodoh yang terbaik buat dirinya. Apa pun, semoga majlis pasangan ini akan berjalan dengan lancar dan dipermudahkan segala urusan. (rtky/s)


Teruja Timang Bayi Sulung, Puteri Sarah Beli Barangan Bayi Di London

Siapa tidak teruja menimang bayi, apatah lagi cahaya mata sulung. Bagi yang mampu bolehlah berbelanja lebih demi keperluan bayi. Bagi isteri kepada Syamsul Yusof, Puteri Sarah pula, mereka sekeluarga yang bakal bercuti ke London pada bulan depan mengambil peluang itu untuk membeli barangan persiapan bayi yang sedang murah sempena perayaan Krismas.

“Hujung tahun ini saya dan keluarga akan bercuti ke London dan Paris. Kebetulan pula negara itu mengadakan murah sempena Krismas dan akhir tahun. Tentu banyak pakaian dan barangan kanak-kanak yang dijual pada harga istimewa. Teruja pula rasanya, maklum saja saya dan suami belum membuat sebarang persiapan kerana merasakan masih terlalu awal”

“Sejak mengandung, selera saya berubah kepada makanan pedas. Saya yakin anak ini nanti mengikut Syamsul yang gemar hidangan pedas. Selain itu, saya kini cepat letih dan mengantuk. Asal ada masa terluang pasti saya tidur,” jelasnya kepada Berita Harian Online mengenai perubahan yang berlaku ke atas dirinya sejak kandungan memasuki trimester.

Sebelum ini Puteri Sarah yang pernah melalui saat pahit dimana beliau telah keguguran, berasa teruja apabila disahkan hamil sekali lagi. Pasangan bahagia ini mengumumkan berita gembira itu pada penghujung bulan September lalu dengan usia kandungan ketika itu sudah pun tiga bulan. Pasti ramai yang tidak sabar ingin melihat wajah comel bayi sulung mereka ini. (rkty/w)


Cinta Sharnaaz Ahmad, Nabila Masih Utuh

Boleh tahan juga berita yang belum diketahui kebenarannya ini kerana mendakwa Sharnaaz Ahmad menumbuk kekasihnya iaitu Noor Nabila. Namun perkara tersebut dinafikan sendiri oleh Nabila di laman Instagram.

“By the way, saya ada dengar rumors (khabar angin) bodoh about me and Sharnaaz. Saya doakan siapa yang buat fitnah tu dan penyebar cerita tak betul tu semoga mendapat hidayah dan keampunan dari Allah SWT”

“Dosa fitnah lebih teruk dari membunuh. Baik bunuh orang je dik oi. Jangan sibuk hal orang, jaga diri sendiri tu belum tentu lagi awak ada tiket masuk syurga nak tambah dosa tu kenapa. Saya nak ajak semua orang yang follow saya ni 178k ni, doakan orang tu, semoga Allah bersihkan hati dia,” jelasnya.

Rata rata komen yang ditinggalkan di laman Instagram Nabila berharap agar dia terus bersabar menghadapi perkara tersebut. Macam macam dakwaan boleh ditimbulkan oleh warga laman sosial namun jarang sekali mereka ini berani tampil atau menonjolkan diri. (rtky/s)


"Saya Minta Maaf Atas Kebodohan Saya"

Semalam kecoh sebentar apabila Janna Nick dihentam teruk oleh peminat selepas beliau memberikan komen mengenai fizikal pelakon Hollywood, Ruby Rose. Hari ini Janna Nick melalui Berita Harian Online memohon maaf secara terbuka mengenai tindakannya mengkritik bentuk badan pelakon itu yang terlalu kurus dan dianggap seperti menghina oleh sesetengah orang.

“Saya minta maaf di atas kebodohan saya. Saya sudah lama mengikuti Ruby Rose di Instagram dari zamannya berisi hingga kurus. Saya sendiri tidak tahu wujud terma body shaming iaitu komen atau sikap negatif terhadap saiz dan berat badan seseorang sedangkan saya tidak bermaksud apa-apa. Komen itu sebenarnya saya tulis sejak lima bulan lalu”

“Tapi apabila Instagram mengemaskini sistem, komen saya secara automatik dilihat individu yang saya ikuti di laman bergambar berkenaan. Sebab itu ia menjadi viral namun ikutkan saya malas mahu melayan isu ini. Saya pun awalnya tidak tahu budaya orang sana berhubung komen fizikal secara terbuka adalah sesuatu yang dianggap seperti menghina”

“Saya akan teruskan dengan kerja seni ini. Kalau tidak suka lagu saya jangan dengar radio. Kalau tidak suka lakonan saya, jangan buka TV. Kalau tak suka dengan pemakaian saya dan cara pembawaan diri saya, janganlah mengendap. Tegurlah, saya boleh terima dengan hati terbuka. Kita manusia boleh tahu membezakan perkara positif dan negatif”

Dalam masa yang sama, Janna berharap kesalahan yang dibuat tanpa disedarinya itu tidak tempias kepada artis Malaysia yang lain serta tiada pihak yang menilai buruk terhadap artis tempatan. Walau apapun, sebagai manusia pasti tidak lari daripada melakukan kesilapan, Janna pula sudah memohon maaf, rasanya tidak perlulah memanjangkan isu ini lagi. (rkty/w)


"Kalau Cemburu Dari Dulu Lagi Tak Bagi Aeril Zafrel Berlakon"

Gara-gara melakonkan adegan mesra bersama seorang teman artis, Wawa Zainal dikatakan cemburu melihat suaminya, Aeril Zafrel didalam sebuah drama yang sedang hangat ditayangkan sekarang. Bukan itu sahaja, malah rumah tangga pasangan ini juga kini dikatakan sedang bergolak kerana hubungan mesra mereka sehingga peminat juga mempercayai mereka sedang bercinta.

Menyedari berita yang tersebar, Wawa tampil menafikan perkara berkenaan dengan menegaskan bahawa beliau bukanlah seorang isteri yang cemburu buta. Menerusi akaun Instagram beliau, Wawa menjelaskan bahawa beliau mengetahui hubungan baik diantara Aeril dan Ummi Nazeera. Namun sukar untuk dirinya memaafkan individu yang menyebarkan fitnah terbabit.

“Eh mana ada cemburu, kalau cemburu daripada dulu lagi saya tidak bagi dia berlakon dengan mana-mana perempuan. Saya memang tahu mereka memang berkawan baik. Tetapi best juga kalau kita merajuk, bolehlah Aeril pujuk bawak pergi bercuti ke luar negara.

“Nak merajuk lagi lepas ini. Nak pergi Paris, Istanbul. Semoga Allah ampunkan saya dan keluarga tetapi saya tak maafkan penulis itu sampai dia memohon maaf,” katanya menerusi akaun Instagram menjelaskan spekulasi mengatakan rumah tangga mereka.

Walau apapun, jika terdapat perselisihan faham diantara Wawa dan Aeril, diharap pasangan ini dapat menyelesaikan dengan cara yang baik. Mungkin gosip yang tersebar itu hanyalah fitnah semata-mata. Biasalah asam garam rumah tangga, pasti ada perselisihan faham, lagi lidah sendiri boleh tergigit inikan pula hubungan diantara suami isteri. (rkty/w)


Terbang Ke USA Lebih Mudah Dari Haneda Airport, Tokyo Dengan ANA

Kalau anda seperti kami, salah satu negara yang kami berminat untuk kunjungi dalam masa terdekat adalah Amerika Syarikat (USA) lebih lebih lagi kota besar yang menjadi idaman ramai seperti New York, Los Angeles dan Chicago.

Berita baik untuk semua, All Nippon Airways (ANA) telah membuka laluan terbaru terus dari Lapangan Terbang Antarabangsa Haneda, Tokyo ke New York dan Chicago di USA untuk kemudahan semua.

Jadi jika anda berada di Malaysia, terbang ke Tokyo dan seterusnya memilih penerbangan ANA ke Amerika Syarikat melalui Haneda Airport memang satu piluhan yang bijak dan lebih baik kerana kedudukan lapangan terbang ini yang strategik.

Selain laluan terus ke New York dan Chicago, Haneda Airport hanya 30 minit dari pusat bandar metropolis Tokyo yang menjadikan ianya lapangan terbang terdekat untuk penerbangan antarabangsa.

Penerbangan terus baru ini akan bermula pada musim sejuk 2016 dan merupakan tambahan kepada laluan terus sedia ada dari Haneda Airport ke Los Angeles, Honolulu di Hawaii dan juga Vancouver — jika anda berminat untuk ke Kanada.

Jadi, ada lebih pilihan untuk penerbangan terus ke Amerika Syarikat menerusi Haneda Airport.

Tidak sabar rasanya untuk menikmati percutian ke Amerika Syarikat bersama ANA, lebih lebih lagi dengan penerbangan mudah dari Haneda Airport. Untuk maklumat lanjut layari laman web ANA di www.ana.co.jp.


Fattah Amin Perjelas Sebab Pegang Neelofa

Nampaknya kini anda sedang membaca artikel tentang Neelofa dan Fattah Amin lagi, tahniah. Untuk perkembangan terbaru pasangan ini, nampaknya ada gambar mereka tersebar yang menampakkan Fattah sedang memegang lengan Neelofa (rujuk gambar).

Gambar tersebut kemudiannnya melalui penilaian tahap dosa oleh warga laman sosial dan juga cemuhan yang dilemparkan mempertikaikan kewajaran Fattah memegang Neelofa. Namun bagi Fattah, dia ada sebab tersendiri bertindak romantis sedemikian rupa.

“Kalau nak tahu ketibaan kami di Brunei disambut dengan meriah malah ramai peminat menanti kami di balai ketibaan. Keadaan memang sesak. Walaupun ada pengawal peribadi, keadaan jadi tidak terkawal”

“Pada masa sama, saya terpaksa melindungi Neelofa daripada dihimpit peminat. Saya kasihan dengan dia apatah lagi dia bertubuh kecil. Kiranya apa yang hangat tersebar itu bukanlah disengajakan,” jelasnya kepada Harian Metro. Bagus Fattah, melindungi wanita yang lemah ya?

Sementara itu dalam perkembangan sama, Fattah juga menafikan bahawa Neelofa menghalangnya untuk berlakon bersama Mira Filzah. Sebaliknya apa yang terjadi adalah kerana Fattah terlalu sibuk menguruskan kafe dan gimnasium miliknya ketika ini. (rtky/s)


Faye Kusairi Nafi Putus Cinta Dengan Azmi Hatta

Entah dari mana datangnya cerita mengenai perpisahan pasangan ini, Faye Kusairi menafikan bahawa dia kini sudah pun tidak mempunyai sebarang hubungan bersama pengarah drama, Azmi Hatta. Ada sesiapa peminat Elly Mazlein di sini?

“Saya tidak tahu macam mana boleh cerita kononnya saya dan Azmi sudah berpisah. Terus-terang, kami masih berkawan rapat dan hubungan kami masih sama seperti sebelum ini. Begitu juga dengan dakwaan ada orang ketiga dalam hubungan kami. Saya dan Azmi tidak mahu ambil tahu gosip yang tersebar ini”

“Saya sudah malas hendak komen isu sebegini. Kalau saya buka mulut pun orang tetap tidak percaya dan mengecam saya juga. Jadi, lebih baik saya berdiam diri dan tidak perlu mengulas apa-apa lagi,” katanya.

Namun menurut Faye, mereka ketika ini sedang sibuk dengan kerjaya masing masing selain pelakon ini juga menyerahkan segalanya pada ketentuan takdir.

“Buat masa ini, saya dan Azmi sibuk dengan karier seni masing-masing. Kalau ada jodoh kami, adalah. Jika ditakdirkan tiada jodoh di antara kami, saya reda,” jelas Faye yang mahu memberi sepenuh perhatian kepada kerjaya. (rtky/s)


“Saya Selesa Begini, Dari Bertudung Jaga Hati Orang”

Okay, masih lagi isu mengenai tindakan Uqasha Senrose mengambil keputusan tidak mengenakan hijab, baru baru ini melalui Astro Gempak, pelakon ini menjelaskan bahawa apa yang dilakukannya kini bukanlah untuk memuaskan hati orang lain.

“Saya selesa begini, daripada bertudung hanya sebab nak jaga hati orang ramai buat apa, lebih baik jadi diri sendiri dan saya rasa lega. Kalau orang tak suka tak mengapalah. Memang dari mula saya bertudung pun tetap ada orang tak suka jadi saya nak buat bagaimana?”

“Kita tak dapat nak puaskan hati semua orang. Saya syukur kerana mempunyai keluarga yang amat memahami diri saya. Sebelum saya buat keputusan untuk membuka tudung, ya memang saya berfikir terlebih dahulu tentang akibat yang akan saya terima, tapi apa yang saya boleh katakan, saya memilih untuk tidak mahu menjadi hipokrit dengan semua orang,” katanya.

Bagi Uqasha, apa yang lebih penting buatnya kini adalah untuk meneruskan kehidupan dan gembira dengan apa yang dilaluinya kini. (rtky/s)


Janna Nick Dimaki Mat Saleh Ramai Ramai Di Instagram

Gara gara meninggalkan komen yang disifatkan kurang ajar oleh pengguna laman sosial di luar negara, Janna Nick telah dihentam dengan teruk di laman Instagram bintang Hollywood, Ruby Rose.

Melalui komen Janna Nick yang menyifatkan pelakon tersebut terlalu kurus, ramai peminat Ruby Rose kurang senang dengan perkara tersebut sekaligus membalas komen Janna. Bagaimanapun peristiwa ini sudah pun beberapa bulan berlalu.

Namun kini ramai pula peminat Janna yang mempertahankan komen selebriti kesayangan mereka dan berbalas-balas komen di Intagram Ruby. Buatlah apa anda mahu buat pun, sebab banyak masa terluang, bukan?

Apa yang pasti, perkara tersebut tidak menjadi masalah pun sebenarnya. Malah Janna pun tidak mengadu domba kepada peminat di laman sosial mengenai perkara berkenaan. Okay, itu saja kami mahu sampaikan. (rtky/s)


5 Perangai Teman Wanita Bila Minta Telefon Baru

Menjelang hujung tahun ini saja, sudah berapa banyak telefon pintar keluaran terbaru muncul di pasaran. Malah lebih membuatkan hati tak senang bila teman wanita macam sudah bagi macam macam alasan seban nak tukar phone baru.

Sebagai lelaki, faham faham sajalah apa yang cinta hati mahukan. Nanti buat tak tahu, dikebas orang pulak. Selain harus peka dengan perubahan teman wanita, ini antara 5 perkara biasa jika mereka mahukan telefon baru. Eh, dah mula jeling jeling dompet sendiri nampak.

Anda sudah boleh perasan, kadang kadang teman wanita saja saja lempar telefon. Bila ditanya, katanya telefon sudah tak berapa betul. Ha, nak kena beli barulah maksudnya itu.

Rasanya ini yang paling ketara sekali anda boleh perasan. Jika sebelum ini teman wanita cepat melenting walau hal kecil, cuba perhatikan bila dia tiba tiba baik, siap masak masakan kegemaran lagi. Makan pun dia suapkan.

Perkara pertama anda perlu fikirkan jika nak belikan telefon untuk cinta hati, pastikan ia nipis. Janganlah beli yang tebal, silap silap kena kejar dengan anjing, anjing lari dulu sebab risau kena baling dengan telefon tebal. Lagipun, telefon yang besar dan tebal bakal memenuhkan ruang beg tangan.

Ini bab paling sensitif kalau beli kamera. Pakai kamera telefon zaman zaman dulu yang 3 megapiksel itu, memang mengamuk teman wanita jawabnya. Kamera belakang kena cantik, apatah lagi kamera depan yang nak buat selfie setiap hari.

Phone sekarang ini banyak yang cepat rosak. Jika anda boleh jangkakan lepas beli telefon baru anda akan bergaduh dengan teman wanita, eloklah sangat kalau beli phone yang tahan lasak dan juga beli sekali casing yang kuat.

Itulah dia, bila bercakap mengenai telefon pintar ini, memang perkataan mahal selalu muncul tapi kita pun nak juga berikan cinta hati barang yang berkualiti, bukan? Bab bisa membeli menang memakai ini memang anda kena bijak cari peluang tersembunyi yang jarang orang nampak atau mungkin terlepas pandang.

Haaa contohnya macam harga Maxis tawarkan ini. RM1 pun boleh dapatkan Huawei P9. Memang gila betul harganya. Tak payah fikir harga telefon tinggi melambung, nak senang anda klik sahaja di sini – tawaran RM1 untuk telefon canggih!

Selain itu, nak ambil pakej dari Digi pun ada. Dengan bayaran RM148 sebulan, anda dapat 20GB internet dan juga telefon pintar Huawei P9 yang memang ramai tahu bahawa ia disertakan sekali dengan kejuruteraan kamera daripada Leica. Jangan risau bab selfie, okay? Gambar mesti cun punya.

Jadi, apa tunggu lagi. Jika anda masih tertanya tanya telefon mana yang terbaik, anda sendiri sudah tahu jawapannya. Silap silap anda beli untuk pakai sendiri. Eh!


Sharifah Sakinah Kini Hamil?

Tahniah kami ucapkan kepada Sharifah Sakinah jika berita gembira ini adalah benar. Melalui ruangan Miss J di Utusan Malaysia, ada sumber terdekat yang terlepas cakap bahawa pelakon wanita berkenaan sudah pun hamil.

Perkara tersebut dakwanya ketika ini masih dirahsiakan oleh pihak Sakinah sendiri dan hanya diketahui oleh mereka yang terdekat sahaja. Malah berita tersebut dikuatkan lagi apabila kini Sakinah tidak mahu keluar rumah sangat dan lebih banyak berehat.

Sebelum ini, Sharifah Sakinah pernah keguguran selain turut menafikan bahawa dirinya sudah pun hamil semula, bermula daripada gurauan kakaknya, Sharifah Shahirah.

Apa yang pasti, jika perkara yang disampaikan kepada Miss J tersebut adalah benar, semoga Sakinah dan suami sentiasa menjaga kandungan dengan baik dan dipermudahkanlah segala urusan hendaknya. (rtky/s)


Ibu Johan Terkilan Pengebumian Keluarga Jadi Bahan Kecaman

Hati mana tidak tersentuh apabila melihatkan insan tersayang pergi namun lagi jelik melihat komen komen warga laman sosial yang berlagak Tuhan menjatuhkan hukum kepada Johan (Raja Lawak) kerana menghadiri pengebumian neneknya baru-baru ini.

Berkongsikan perkara tersebut di Instagram, Johan menyatakan bahawa dia sempat memberikan penghormatan terakhir buat neneknya yang sudah meninggal dunia baru baru ini. Namun perkongsian tersebut bagaimanapun mendapat reaksi berbaur daripada warga laman sosial.

Ada yang menyifatkan tindakan Johan memberi penghormatan tersebut adalah tidak selari dengan ajaran Islam malah ada juga yang menyatakan pakaian Johan dan isteri menyerupai ahli keluarga yang lain adalah tidak dibenarkan.

Untuk pengetahuan semua, Johan sememangnya berasal dari keluarga berbangsa Cina malah perkara tersebut pernah diceritakan melalui sebuah iklan sempena hari raya. Sementara itu, dalam muat naik gambar lain di Instagram, Johan meluahkan rasa yang terbuku di hati ibunya.

“Mak buat muka happy walaupun hanya kami je yang tahu perasaan dia. Mak cakap terima kasih pada semua yang ucap takziah. Tak lupa jugak pada yang kecam. Mak cakap – bagitahu diaorang, walaupun mak pernah makan babi, mak tak bodoh”

“Dan mak jugak tak pandai. And until now mak still belajar agama. Sampai mak cakap, Islam bukan agama yang menghukum tapi Islam itu ada hukumnya,” kongsinya di Instagram. Semoga Johan dan keluarga tabah menghadapi dugaan tuhan tuhan di laman sosial ini. (rtky/s)


Ayda Jebat Kecewa Telefon Dirampas Ketika Selfie

Kehadiran salah seorang bintang realiti televisyen Running Man dari Korea Selatan, Lee Kwang Soo pastinya sangat dinanti nantikan. Lebih lebih lagi jika anda berpeluang bergambar dengan mereka namun nasib berbeza menimpa Ayda Jebat.

Semuanya bermula apabila Ayda serta rakan artis yang lain sudah bersedia untuk bergambar bersama Kwang Soo namun sebaik saja mereka semua tersenyum, tiba tiba seorang lelaki (dipercayai pengawal keselamatan) dengan pantas merampas telefon yang dipegang oleh Ayda.

Perkara tersebut membuatkan semua selebriti terkejut termasuklah Kwang Soo sendiri. Namun tidak berfikir panjang, Kwang Soo kembali mendapatkan telefon berkenaan dan sambung semula selfie tapi ramai pulak tiba tiba. Sama ada gambar tersebut cantik atau tidak, kami tidak dapat memastikan kualitinya.

Meluahkan perasaannya di Twitter, rata rata peminat Ayda turut terkejut dan ada yang emosi di atas kejadian tersebut. Kami kongsikan bersama anda video pendek tersebut. (rtky/s)


Neelofa Teman Fattah Amin Main Futsal

Melihatkan bagaimana rapatnya hubungan di antara pasangan ini, ramai peminat pastinya tertanya tanya status sebenar di antara Neelofa dan juga Fattah Amin. Tidak dinafikan memang ada yang sangat taksub dengan mereka, malah tindakan Neelofa menemani Fattah bermain futsal baru baru ini turut menyemarakkan lagi api fantasi peminat.

Menurut portal Astro Gempak, rakaman Insat Stories daripada pereka fesyen Rosix Omar (kawan baik Neelofa), mereka dilihat bersama sama ketika berada di gelanggang futsal. Malah aksi Neelofa memberikan air kepada Fattah juga sempat dirakam. Penat ya Fattah?

Ternyata kisah di antara pasangan di dalam drama ini akan terus hangat diperkatakan. Malah jika dilihat daripada komen di Instagram Neelofa dan juga Fattah, kebanyakan daripada mereka sangat mengharapkan pasangan ini akan ke jinjang pelamin.

Namun hati manusia manalah kita tahu bukan. Jika benar terjalin perasaan sayang dan kasih di antara Neelofa dan Fattah, pastinya mereka akan menjelaskan perkara tersebut bila tiba masanya atau mungkin hubungan mereka hanya atas dasar pemasaran. (rtky/s)


Siti Saleha Bakal Nikah Tahun Depan

Tahniah kami ucapkan kepada pelakon Siti Saleha kerana telah selamat bertunang bersama cinta hati, Lufti Azhar hari ini. Jelas pelakon ini lagi, dia tidak mahu bertunang lama-lama dan merancang untuk bernikah pada awal tahun hadapan.

“Alhamdullilah, apa yang kami rancang berjalan lancar. Mengikut perbincangan, majlis pernikahan kami akan dilangsungkan pada awal tahun hadapan. Tambahan pula selepas setahun berkenalan dan dilamar Lufti, Julai lalu, kami memang tidak mahu bertunang lama-lama,” katanya.

Tambah Siti Saleha lagi, jangka waktu setahun perkenalan dengan Lufti sudah cukup untuk mereka mengenali hati budi masing masing malah keluarga kedua dua belah pihak juga sememangnya rapat.

“Jadi, atas restu keluarga kedua-dua pihak juga menyebabkan segala perancangan dibuat menjadi lancar,” jelasnya kepada Harian Metro. Apa pun, semoga persiapan dan juga segala perancangan pasangan ini berjalan dengan lancar. (rtky/s)


Puteri Sarah, Syamsul Yusof Bakal Timang Cahaya Mata Lelaki

Pelakon Puteri Sarah yang ditemui di majlis tayangan filem Desolasi memberitahu bakal melahirkan seorang bayi lelaki yang dijangka bersalin sekitar April tahun depan.

Dia yang sebelum ini pernah mengalami keguguran begitu menjaga kesihatan serta mengehadkan aktiviti fizikal supaya tidak terlalu terdedah dengan aktiviti yang boleh mengakibatkan kecederaan kepada kandungannya.

“Tiga bulan pertama Syamsul tak bagi keluar rumah. Saya hanya buat kerja dari rumah sahaja. Sehinggalah selepas tiga bulan ketika membuat pemeriksaan Doktor kata baby sihat dan Alhamdulillah barulah saya berani untuk aktif balik, tapi tidaklah hari-hari bekerja,” katanya.

Sarah turut berkata segala kelengkapan persiapan bayi masih belum disediakannya kerana dia akan membeli segala kelengkapan tersebut semasa bercuti bersama keluarga di Kota London dan Paris pada penghujung tahun ini.

“Persiapan untuk baby belum lagi, sebab akhir tahun ini kami satu keluarga Datuk (Yusof Haslam) akan bercuti ke London dan Paris, jadi kami beli di sana sahaja,” katanya kepada Rotikaya. (rtky/h)


Bella Dally, Nazim Othman Belum Sempat Berbulan Madu

Pelakon Bella Dally yang baru sahaja berkahwin dengan aktor Nazim Othman berkata, mereka berdua belum sempat untuk berbulan madu seperti yang dirancang pada penghujung tahun ini memandangkan kedua-dua mereka masih lagi sibuk dengan jadual penggambaran yang padat.

“Honeymoon belum lagi, kalau mini honeymoon sudah ke Singapura sebelum ini. Setakat ini suami belum cakap apa-apa lagi. Saya tak kisah untuk ke mana-mana, tapi saya suka Eropah. Tidak kira di mana sahaja bumi Eropah saya suka,” katanya kepada Rotikaya ketika ditemui di majlis tayangan filem Desolasi.

Dalam pada itu, Bella memberitahu dia dan dan suami tidak merancang mengenai zuriat, tetapi hanya berserah pada rezeki. Sebelum ini, Instagram Bella telah dihujani dengan ucapan tahniah gara gara dia memuatnaik video berkaitan dengan kehamilan.

“Belum ada lagi, dan kami tidak merancang. Kalau ada rezeki adalah,” ujarnya ringkas. Apa pun, semoga satu hari nanti pasangan ini akan menerima berita gembira tentang kehamilan malah peminat juga dalam masa yang sama tidak sabar menantikan kehadiran cahaya mata pasangan ini. (rtky/h)


Jom Nikmati Budaya Amerika Selatan Di Fiesta Divo @ Damansara North

Nak terbang jauh jauh ke Amerika Selatan memang bukan pilihan terbaik ketika ini jika mahu menikmati budaya orang Amerika Selatan ‘kan?

Haa, kalau anda terfikir mahu luangkan satu hari untuk dalami selok belok gaya hidup mereka di Amerika Selatan, festival bertemakan segalanya Amerika Selatan, Fiesta De Divo yang akan dianjurkan oleh [email protected] North wajib anda kunjungi.

Bakal berlangsung pada 18 Disember 2016 ini di Galeri Penjualan DIVO (The Zizz Sales Gallery), festival penuh kemeriahan sepanjang satu hari ini akan membawa anda mendalami budaya Amerika Selatan dengan pelbagai aktiviti menarik.

Bila sampai di sini, kita semua boleh layan tarian dari Amerika Selatan seperti Capoeira dan Tango. Bukan selalu kita boleh lihat tarian sebegini di hadapan mata ‘kan?

Bukan sekadar aktiviti, anda dan keluarga juga boleh mengisi perut dengan pelbagai makanan enak yang dihidangkan oleh Babaritos Food Truck yang hadir antaranya cheese burgers, churros, burrito mexicano, nachos & cheesy fries. Minuman sedap pun ada termasuklah mix fruits drink & air kelapa (coconut drink). Yummy!

Ada juga booth untuk anda cat muka (face painting) bertemakan festival ini selain pelbagai pertandingan dengan hadiah menarik untuk anda menangi seperti pertandingan makan cili pedas, Football Mania dan cabutan bertuah!

Jika anda datang dengan keluarga dan anak anak, mereka pasti suka dengan aktiviti demo membina pinata mereka sendiri atau lebih baik pecahkan satu untuk kepuasan hati.

Bukan itu sahaja, untuk aktiviti lebih santai bersama anak anak, mereka turut anjurkan aktiviti seni pasir (sand art) berwarna warni yang pastinya akan cukup menghiburkan dan menyerlahkan daya kreativiti anak anak kita.

Ada juga pertandingan khas yang menawarkan pelbagai hadiah hebat seperti Football Mania dan pertandingan makan cili pedas. Manriknya, anda turut boleh menangi Samsung Gear VR untuk dibawa pulang.

Dan yang lebih penting, anda boleh menang percutian ke Amerika Selatan selama 17 hari bernilai RM60,000 jika anda hadir ke festival ini dan menjadi salah seorang pemilik unit bertuah di Divo @ The Zizz, Damansara North.

Pembeli unit bertuah layak memasuki cabutan bertuah untuk percutian dua orang ke Amerika Selatan.

Mana tahu rezeki anda boleh jejak ke bumi Amerika Selatan betul betul pula selepas ini. Untuk maklumat lanjut dan syarat penyertaan sila kunjungi Facebook Divo – The Zizz https://www.facebook.com/divothezizz/ atau sila hubungi 03-61512999 atau 016-3331199.

Fiesta Divo @ Damansara North
Tarikh: 18 Disember 2016 (Ahad)
Masa: 11.00 pagi – 3.00 petang
Lokasi: The Zizz Sales Gallery, Jalan PJU 10/1A


Hazama, Genervie Nikah Disember Depan

Setelah menjalinkan hubungan cinta selama empat tahun, pasangan, Hazama dan Genervie Kam bakal melangsungkan perkahwinan mereka pada Disember depan. Mengimpikan sebuah majlis perkahwinan yang sederhana, Hazama memaklumkan bahawa majlis pernikahan mereka akan diadakan di masjid atau pejabat agama sahaja sebelum berkongsi berita itu kepada peminat.

“Memang saya berhasrat untuk bernikah dulu pada bulan depan. Diharapkan, pernikahan itu akan mengelakkan fitnah dan cakap orang mengenai hubungan kami. Alhamdulillah, dia pun kini dalam proses memeluk agama Islam dan keluarganya juga menerima saya dengan sebaiknya”

“Orang ramai memang mengharapkan saya mengadakan majlis perkahwinan besar-besaran seperti dianjurkan beberapa teman lain. Bukannya saya tidak mahu berbuat begitu, namun ia tetap berbalik kepada keadaan ekonomi dan kewangan. Jadi, saya rasa lebih elok kami berjimat”

“Mungkin saya akan bernikah di masjid atau pejabat agama saja. Lepas nikah, saya akan maklumkan kepada semua orang di laman sosial. Bukan saya tidak mahu menjemput ramai tetamu, cuma saya takut akan menjadi gementar apabila ramai yang datang. Jadi, saya akan memberikan video apabila majlis nikah selesai,” katanya kepada Berita Harian Online.

Enggan terlalu memikirkan persepsi orang ramai mengenai keinginannya melakukan majlis sederhana walaupun bergelar selebriti, bagi Hazama pernikahan itu lebih penting. Manakala bagi majlis persandingan pula, pasangan ini masih belum menetapkan tarikh yang sesuai kerana ia memerlukan persediaan besar selain daripada kos yang tinggi. (rkty/w)


Bengang Nora Difitnah, Suami Buat Laporan Polis

Gara-gara enggan menyanyikan lagu yang diberikan pada konsert Gegar Vaganza di minggu akhir, Nora Ariffin menerima pelbagai cemuhan dari peminat yang tidak berpuas hati. Geram dengan tuduhan peminat di laman sosial, suami, Johan Nawawi membuat keputusan untuk mengambil tindakan undang-undang ke atas pihak yang melemparkan fitnah kepada isterinya.

“Buat masa sekarang saya berdiam diri dahulu. Tetapi jika selepas ini masih ada komen-komen yang dilemparkan berbaur fitnah saya tak teragak-agak untuk membuat laporan polis. Saya sudah membuat beberapa paparan skrin akaun pengguna laman sosial beserta komen mereka yang memfitnah saya dan keluarga. Bagi saya perkara itu mengganggu ketenteraman kami”

“Kalau nak komen atau kritik berkenaan nyanyian tak mengapa. Tapi apabila sampai tahap memfitnah itu sangat keterlaluan. Kenapa perlu menuduh saya membayar pihak Astro agar isteri mendapat lagu yang sesuai dengannya. Lebih teruk apabila ada komen mengatakan isteri saya mempunyai hubungan sulit dengan VIP,” katanya kepada Harian Metro.

Dalam masa yang sama, Johan turut merujuk serta mendapatkan nasihat daripada bahagian siasatan jenayah siber Polis Diraja Malaysia Bukit Aman berhubung dengan perkara berkenaan. Semalam pula, Johan telah memuat naik status di laman Instagram berkenaan sikap kurang ajar peminat yang menabur fitnah terhadap isterinya serta tidak sensitif dengan isu ini.

Terdahulu, Nora dikatakan bertindak menukar lagu daripada genre dangdut kepada rock pada minggu keenam sehingga mengundang kemarahan peminat rancangan itu. Tidak habis dengan itu, timbul pula isu Nora enggan menyanyikan lagi yang diberikan kerana merasakan ia tidak bersesuaian dengannya dan memutuskan untuk menyanyi lagu sendiri. (rkty/w)


"Berbelah Bahagi Mahu Buka Tudung Ketika Berlakon"

Sebelum ini pernah mengumumkan telah berhijab sepenuhnya, namun kini hati Zarina Zainuddin seakan berbelah bahagi untuk terus memakai tudung jika diberikan tawaran berlakon memerlukannya membuka tudung. Mengakui memakai tudung kerana bersesuaian dengan umurnya yang semakin meningkat, Zarina menganggap tudung hanyalah penampilan luaran.

“Sekarang saya dapat tawaran berlakon, mereka suruh buka tudung, saya tidak berani cakap saya bertudung sepenuhnya. Untuk drama akan datang, saya tidak tahu macam mana. Saya tidak janji apa-apa. Saya minta orang ramai doakan semoga saya kuat. Buat masa ini, masih lagi selamat. Alhamdulillah masih terjaga dan terpelihara. Doakanlah saya”

“Pakai tudung dan tidak pakai tudung sama saja. Ada dosa masing-masing. Jangan kata orang pakai tudung itu baik. Luaran saja yang kita nampak tetapi sebenarnya hati kena bersih. Saya harap peminat tidak nilai begitu. Cuma umur macam saya ini sesuai bertudung supaya kita lagi senang berjalan. Orang tidak kacau,” katanya kepada Projek MMO.

Sebelum ini, Zarina berkongsi bagaimana beliau mendapat hidayah untuk memakai hijab, dimana ketika dirinya menunaikan solat subuh, dirasakan seperti suara datang menyerunya untuk mula berbuat kebaikan. Tambahnya lagi, pada ketika itu beliau merasakan begitu selesa dengan perubahan yang dilaluinya dengan mula memakai pakaian sopan dan bertudung.

Dalam masa yang sama Zarina turut mengharapkan peminat terus mendoakannya untuk terus kuat dan istiqamah dengan penghijrahan yang dilakukannya. Walauapa pun, diharap Zarina terus istiqamah ketika melakukan penghijarahan ini dan semoga terus kuat melalui dugaan. Sesungguhnya hidayah itu milik Allah dan ianya pasti kekal jika melakukan demiNya. (rkty/w)


Uqasha Senrose Jadi Diri Sendiri, Tak Kisah Cemuhan Orang Ramai

Jika sebelum ini Uqasha Senrose pernah menjadi tumpuan pengkritik di laman sosial kerana membuka tudung, namun pelakon ini mengakui perkara tersebut tidak memberi kesan kepadanya.

“Saya tak tertekan pun dengan segala persepsi dan maklum balas yang diberikan. Memandangkan ini adalah pilihan sendiri, saya perlu berani menghadapinya. Rutin harian saya berjalan seperti biasa tanpa sebarang gangguan”

“Tak telintas langsung dalam fikiran untuk berkurung di rumah. Saya tak mahu lagi bersikap hipokrit dengan semua orang,” katanya. Selain itu, sehingga kini ada segelintir warga laman sosial yang tidak habis habisan mengkritiknya di setiap gambar yang dimuatnaik.

Namun begitu, jumlah pengikut Uqasha Senrose di laman sosial turut bertambah. Sebelum ini Uqasha mengakui menutup ruangan komen kerana tidak tahan dengan golonga haters bagaimanapun lama kelamaan perkara tersebut tidak diendahkannya. (rtky/s)


Adira Sahkan Bakal Timang Cahaya Mata Perempuan

Usia kandungan yang kini telah mencecah enam bulan, Adira mengesahkan bahawa beliau dan suami tidak lama lagi bakal menimang cahaya mata perempuan selepas melakukan ujian ultra bunyi baru-baru ini. Bagaimanapun Adira memberitahu, sejujurnya beliau dan suami tidak kisah mengenai jantina bayi sulung mereka, asalkan bayi itu berada dalam keadaan sihat.

“Jujurnya saya dan suami tidak kisah sama ada bayi sulung kami adalah lelaki atau perempuan kerana paling penting saya dan bayi dalam kandungan sihat sehingga dia dilahirkan nanti. Insya-Allah, menurut doktor saya dijangka bersalin pada Mac tahun hadapan”

“Tetapi apabila usia kandungan mencecah enam bulan saya tidak mengalami alahan tetapi sering mengidam hendak makan kari mamak sampai kadang-kadang tidak mengira waktu. Nasib baik restoran mamak banyak jadi tidak susah untuk mencari makanan tersebut,” katanya kepada portal m Star Online mengenai alahan yang dialaminya ketika hamil.

Dijangka bersalin pada bulan Mac depan, Adira turut merancang untuk bersalin serta berpantang di kampung halamannya di Kundasang, Sabah. Keputusan itu dibuat kerana kesihatan ibunya yang sering sakit tua. Selain itu juga, petua dan nasihat orang tua amat penting ketika berpantang, sekaligus kehadiran ibunya dapat memudahkan urusan berpantang Adira. (rkty/w)


Lakon Lagak Ngeri Sendiri, Syamsul Yusof Patah Bahu Kiri

Siapa tidak kenal Syamsuf Yusof, jika ada filem pasti jika ada babak lagak ngeri, dia akan melakukannya sendiri. Namun nasib tidak menyebelahi pelakon dan pengarah ini apabila bahu kirinya patah ketika melakonkan aksi dalam filem terbarunya.

“Semalam selepas terjatuh, bahu saya rasa sakit dan kru membawa saya ke klinik berhampiran. Pada mulanya pihak klinik memberitahu saya hanya retak sedikit sahaja, tetapi pagi tadi bahu saya terlalu sakit dan saya pergi ke Pusat Perubatan Prince Court pula untuk buat pemeriksaan lanjut”

“Doktor mengesahkan bahu kiri saya patah dan perlu berehat daripada membuat sebarang kerja berat, mereka mahu saya dirawat di hospital tapi saya berkeras mahu balik,” jelasnya kepada mStar Online.

Menurut Syamsul lagi, babak yang dilakukannya itu adalah babak mudah namun tidak menolak kemungkinan faktor usia juga menyebabkan dirinya mengalami kecederaan tersebut. Tambahnya lagi, dia tidak mahu berehat panjang bagi mengelakkan penggambaran filemnya itu terjejas. (rtky/s)


Yuna: Bukan Love Bite, Kena Gigit Labah Labah

Gara gara terdapat kesan lebam di leher penyanyi Yuna, perkara tersebut kemudiannya menjadi pertikaian warga laman sosial malah ada yang menyatakan bahawa kesan tersebut adalah berpunca dari gigitan cinta, atau yang anda selalu sebut, love bite.

Menerusi BH Online, Yuna menyatakan kesan lebam tersebut merupakan kesan gigitan labah labah ketika dia mengadakan persembahan di Alabam, Amerika Syarikat kira kira lima minggu lalu.

“Bukan saja di leher tetapi lengan, dahi dan hidung. Itu yang nampak lebam dan kesannya hinggalah sekarang. Janganlah sangka yang bukan-bukan,” jelasnya.

Sementara itu melalui Utusan Online, dia menyifatkan tuduhan tersebut adalah kelakar selain mengakui masih tahu akan batas agama yang perlu dijaga.

“Ketika itu saya sedang mengikuti siri jelajah mempromosikan produk seni saya. Bangkit saja daripada tidur, saya baru saya sedar ada kesan lebam dan bengkak di dahi, leher, tangan dan kaki”

“Awalnya ia nampak seperti bisul, sehingga ke hari ini masih nampak kesannya. Sekarang tinggal parut sahaja. Mungkin kulit saya alergi dengan serangga,” katanya. Jadi, buat warga laman sosial semua, jangan risau, Yuna bukan digigit lelaki ya, tapi digigit labah labah. Tidak baik berprasangka ya. (rtky/s)


Shahrol Shiro Jadi Gila Durian Selepas Isteri Hamil

Comel juga keletah Shahrol Shiro apabila bakal bergelar bapa tidak lama lagi. Menurut Shahrol, apa yang berlaku adalah sangat berbeza kerana dari seorang yang tidak sukakan durian, dia kini tiba tiba menjadi seorang yang gila durian.

“Saya rasa diri saya pelik sangat kerana saya sering loya-loya hendak muntah, selepas itu teringin makan durian setiap masa. Walhal saya seorang yang tidak suka durian dari kecil, sehinggakan orang yang berbau durian pun saya tidak benarkan masuk kereta saya”

“Itu membuatkan saya terfikir mengapa saya tiba-tiba boleh makan durian. Malah ketika ada persembahan di Bera, Pahang, saya minta rakan bawa masakan ikan patin masak tempoyak yang tidak pernah langsung saya makan sebelum ini,” kongsinya kepada mStar Online.

Apa pun, semoga kesihatan isteri Shahrol akan sentiasa terjaga dan dipermudahkan segala urusan. Peminat Shahrol juga dalam masa yang sama tidak sabar menantikan saat pasangan ini menimang cahaya mata. (rtky/s)


Kurang Tawaran Berlakon, Namron & Isteri Jual Pulut Kuning,

Sebelum ini, pelakon penuh bakat ini pernah menyuarakan pendapat untuk menarik diri dari industri hiburan dan kini Namron menjual pulut kuning yang diusahakan bersama isterinya bagi meneruskan kehidupan selain turut membuatkannya fokus untuk terus berkarya.

“Saya menjual pulut kuning untuk sara hidup sebab dalam keadaan ekonomi yang teruk, tawaran lakonan pun tidak banyak sekarang. Jadi saya rasa dengan menjual pulut kuning dapat menyara saya dan membayar bil”

“Alhamdulillah. Dengan berniaga pulut kuning akan menyenangkan saya, saya bayar bil, sewa rumah, duit anak-anak dan saya fokus untuk hasilkan karya,” katanya kepada Malay Mail Online. Namron juga menggunakan laman Instagram bagi mempromosikan perniagaannya dan feedback pelanggan pun boleh tahan juga.

Namron pernah menyuarakan rasa sedihnya baru baru ini apabila kerjaya seninya bagaikan tidak dihargai. Malah perkara yang sama juga pernah dibangkitkan oleh pelakon Sofi Jikan yang kini berniaga minyak hitam dan juga minyak wangi. (rtky/s)


"Geli Hati Baca Nasihat Peminat Isu Pakaian Seksi"

Hadir ke sebuah majlis anugerah dengan memakai gaun panjang tidak berlengan baru-baru ini, Raysha Rizrose nampaknya dikritik hebat apabila tampil seksi bersama kakaknya, Nelydia Senrose. Walaupun menerima pelbagai dakwaan pedas seperti tidak memakai coli, Raysha tidak kisah dengan kritikan peminat yang cuba menasihatinya untuk berpakaian sopan.

“Terus-terang, geli hati pula membaca komen mengenai gambar saya yang dimuat naik kakak saya, Nelydia di Instagram. Terutama komen yang cuba menasihati saya dan sebagainya. Ramai juga mengatakan saya tidak memakai coli padahal saya pakai. Cuma baju itu memang begitu potongannya kerana kainnya tebal, kalau saya pakai coli atau tak, ia tetap akan kelihatan begitu”

“Baju itu pun pilihan kedua kerana gaun yang patut saya gayakan rupanya agak sempit. Maka, saya terpaksa pilih gaun terbabit di saat akhir,” katanya kepada Harian Metro mengenai penampilannya bersama Nelydia Senrose sewaktu menghadiri Anugerah Skrin (ASK 2016).

Terdahulu, Nelydia telah memuat naik sekeping gambar beliau dan adiknya ketika menghadiri Anugerah Skrin 2016 (ASK 2016). Gambar yang diambil di karpet merah acara itu menunjukkan Raysha memakai gaun berwarna hitam, berlengan sebelah manakala Nelydia pula memakai gaun ketat berwarna kelabu juga tidak berlengan serta menampakkan bentuk badan.

Bagaimanapun gambar berkenaan mengundang kemarahan orang ramai yang mula mengkritik penampilan seksi dua beradik ini yang dilihat keterlaluan untuk seorang beragama Islam. Mungkin kerana tidak tahan dengan kritikan pedas peminat, Nelydia dikatakan telah menutup ruangan komen di laman sosial, Instagram selepas memuat naik gambar tersebut. (rkty/w)


Sport Planet Bakal Terjah Orang Shah Alam!

Bertuah sungguh mereka yang berada di Shah Alam, Selangor kerana Sport Planet akan adakan jualan besar besaran di Utropolis Marketplace Glenmarie, Shah Alam pada 24 November ini sehingga 4 Disember 2016.

Selain itu, jualan besar besaran ini juga akan bermula pada jam 11 pagi sehingga 9 malam. Ha, saja nak beritahu, siapa yang dah pernah datang jualan Sport Planet, mesti ramai yang sudah tunggu awal-awal. Sebab apa kena datang serbu, jom baca 5 sebab di bawah ini.

Kebanyakan barangan di sini memang harga habis potong punya. Ramai sangat puas hati dengan barangan yang dijual di sini.

Bukan setakat jersi saja, peralatan sukan lain pun ada. Siap boleh bawa pasukan badminton anda sekali kalau mahu, boleh borong raket dan bulu tangkis banyak-banyak.

Jangan salah sangka pulak kata di Sport Planet tiada jual barangan wanita. Malah barangan sukan dan pakaian dalam wanita antara yang paling cepat diserbu. Sebanya memang berjenama belaka!

Jenama Puma, Nike, Timberland, Yonex, Adidas dan macam macam lagi anda boleh dapatkan di sini. Memang original. Tapi kalau risau kasut size habis, baik datang awal.

Jika ibu bapa nak berjimat beli barang anak anak, inilah juga masa yang sesuai. Sebabnya bukan saja barangan sukan, pakaian kasual, kasut untuk raya tahun depan pun boleh dapatkan di sini. Bukan itu saja, potongan diskaun di sini siap ada yang sampai 70%.

Jadi bagi mereka yang pandai ambil peluang, inilah waktu yang tepat. Bagi yang nak berjimat, jangan lepaskan peluang ini dan jom serbu Utropolis Marketplace Glenmarie, Shah Alam bermula 24 November. Kami kongsikan banyak lagi gambar barangan yang buat anda rambang mata di bawah.


Fattah Amin Enggan Komen Hubungan Cinta Dengan Neelofa

Gosip percintaan diantara Fattah Amin dan Neelofa mungkin bermula dari drama paling popular, Suri Hati Mr Pilot, namun walaupun episod drama tersebut berakhir, gosip cinta mereka masih bertebaran. Tidak mengiyakan atau menidakkan perkara itu, Fattah enggan memberikan komen lanjut mengenainya dan lebih selesa bercerita mengenai kerjaya seninya.

“Minta maaf saya tak mahu komen tentang isu itu. Saya tahu peminat sukakan gandingan kami dan kalau boleh mahu perkara itu dalam dunia realiti. Tentu sekali saya melihat watak Ejaz dan Warda yang kami bawakan menjadi. Kalau tanya mana-mana pelakon sekalipun, semua orang mahukan mesej yang cuba disampaikan diterima. Saya lebih selesa bercerita mengenai kerjaya”

“Saya tidak pernah menolak dengan siapapun pelakon yang digandingkan. Dengan Neelofa kami berjaya mencipta fenomena dan mungkin dengan pelakon wanita lain akan menerima nasib yang sama juga. Jadi dengan siapa pun saya digandingkan, perkara tersebut akan dibuat sebaik-baik mungkin. Saya tidak mahu mensia-siakan peluang yang ada,” katanya kepada Utusan Online.

Hubungan cinta yang bagaikan direstu oleh peminat masing-masing sejak dari lakonan hebat mereka di dalam drama tersebut membuatkan Fattah tidak menolak kemungkinan untuk bergandingan sekali lagi bersama wanita itu. Malah dengan kejayaan drama Suri Hati Mr Pilot juga membuatkan kerjasama mereka di masa akan datang pasti akan menjadi lebih mudah.

Apapun melihatkan lakonan mereka di dalam Suri Hati Mr Pilot, memang nampak keserasian diantara mereka berdua. Mungkin disebabkan itu lakonan mereka terkesan di hati peminat sehingga ke hari ini. Tetapi jika memang benar mereka mempunyai hubungan cinta, pasti suatu hari nanti mereka akan luahkan kebenaran kepada peminat, tunggu sahajalah. (rkty/w)


Tudung Zip: Nora Danish Ucap Terima Kasih Viralkan Tudung

Dalam mencuba mencari kelainan pada rekaan tudung, Nora Danish sekali lagi menjadi bualan orang ramai selepas memuat naik sebuah video tutorial memakai tudung dari rekaan terbaru beliau yang mempunyai zip. Tidak terus melatah, Nora dengan ringkas berterima kasih kepada mereka yang menyebarkan video terbabit sehingga membuatkan tempahan tudung itu meningkat.

“I am so excited to show you guys our new Owl EZip semi instant shawl. Wait for our updates anytime. And thank u la sesiapa yang buat viral, dapat tempahan banyak dah. Sesiapa rasa nak tidur dalam flight, senang tutup je muka, tapi jangan la jalan pun tutup , tu tak betul namanya”

“Design dibuat khas untuk mereka yang sukakan kelainan, pada mereka yang sukakan simple design, pun ada. Jadi, pilihan masing masing. Jangan gaduh gaduh okey. Simpan jari jemari anda untuk komen benda yang lebih berfaedah,” katanya menerusi laman Instagram yang merujuk kepada rekaan terbaru tudung beliau yang di viralkan akibat mempunyai zip

Video yang dimuat naik oleh pelakon itu semalam bagaimanapun mengundang pelbagai reaksi pelik daripada peminat yang merasakan rekaan itu seperti mengarut. Apapun mungkin sesetengah orang melihat tudung ini sebagai bahan jenaka tapi bila dilihat dari perspektif yang positif mungkin rekaan ini boleh menjadi satu fenomena baru buat para hijabista di luar sana. (rkty/w)


Serah Soal Zuriat Kepada Allah, Bella Dally Nafi Berita Sudah Hamil

Akibat memuat naik sebuah video berkaitan dengan kehamilan secara tiba-tiba di laman sosial, akaun Instagram Nazim Othman terus dihujani dengan ucapan tahniah daripada peminat yang teruja dengan berita tersebut. Bagaimanapun, isteri pelakon itu, Bella Dally menafikan perkara berkenaan namun turut meminta peminat mendoakan rezeki mereka untuk menimang bayi.

“Saya belum lagi hamil. Namun begitu, doakan semoga ia menjadi kenyataan, Insya-Allah. Dek kesibukan masing-masing jugalah sampai sekarang kami belum sempat berbulan madu. Tetapi insya-Allah, esok saya dan suami akan terbang ke Singapura. Ia boleh dianggap sebagai bulan madu mini kami berdua,” katanya kepada Berita Harian Online mengenai perkara itu.

Sebelum ini Bella pernah menyatakan bahawa beliau dan Nazim lebih selesa menyerahkan soal zuriat kepada Allah dan tidak terlalu memikirkan perkara berkenaan. Tidak terlalu membuat perancangan mengenai soal kehamilan, Bella menganggap rezeki zuriat itu pasti ada walaupun cepat atau lambat dan mereka hanya perlu bersedia sahaja dengan segala kemungkinan.

Pasangan sama cantik sama padan ini telah mendirikan rumah tangga pada 10 September lalu. Bagaimanapun Bella yang masih aktif dalam dunia lakonan terpaksa lebih selektif memilih watak yang bersesuaian dengan statusnya sebagai isteri orang. Dalam masa yang sama, Nazim juga tidak menghalang beliau untuk terus melibatkan diri dalam dunia seni. (rkty/w)


Semakin Ramai Minat Uqasha Senrose Lepas Buka Tudung

Membuat keputusan untuk menanggalkan tudung kira-kira empat bulan dulu mungkin membuatkan namanya dikecam hebat namun kini Uqasha Senrose boleh menarik nafas lega apabila dirinya semakin diterima. Malah komen negatif di ruangan komen juga semakin berkurang selain daripada bilangan pengikut beliau di Instagram kini meningkat menjadi dua juta.

“Saya gembira sekarang saya jadi diri sendiri. Saya sekarang dapat buat apa yang saya suka. Pengikut saya di Instagram pula naik dengan mendadak. Itulah, mereka kutuk-kutuk saya, tetapi ikut juga saya di Instagram. Sekarang dah sampai dua juta pengikut di Instagram. Dulu hanya 1.2 juta saja. Yang bercakap banyak itulah sebenanrya yang ikut saya”

“Dulu saya tutup ruangan komen sekejap sebab saya tak tahan dengan mulut haters. Jadi sekarang saya tak kisahlah orang nak cakap apa. Baik kita sekat mereka daripada kita sakit mental dan sakit hati bila baca. Sekarang sudah kurang yang membenci. Mereka boleh terima. Dah macam biasa balik dah,” katanya kepada Projek MMO berhubung dengan perkara itu.

Sebelum ini, kecoh apabila Uqasha yang dulu terkenal dengan penampilan berhijab membuat keputusan untuk tidak lagi memakai tudung kerana merasakan beliau seolah berpura-pura dengan diri sendiri. Enggan bersikap hipokrit lagi Uqasha nekad membuka tudung, namun tindakan itu mengundang kecaman hinggakan beliau terpaksa menutup ruangan komen di akauan Instagram. (rkty/w)


Tudung Baru Nora Danish Curi Perhatian

Inovasi. Inilah perkataan yang sesuai untuk menggambarkan bagaimana hijab keluaran Nora Danish mampu mengubah dunia fesyen Muslimah. Namun, hijab yang ada zip ini bagaimanapun mengundang pelbagai reaksi warga laman sosial. Mana tidaknya, mana ada lagi tudung ada zip untuk tutup muka.

Tudung dengan nama EZip ini kalau diikutkan kata Nora di Instagram, sesuai untuk mereka yang inginkan kelainan atau boleh guna untuk tidur ketika dalam penerbangan. Bagi kami, jika anda anti-sosial, ini mungkin sesuai untuk anda.

Apa pun, kami kongsikan gambar dan juga beberapa luahan hati warga laman sosial terhadap rekaan terbaru tudung ini. Betul betul berani rekaan ini. Kami kagum, sangat kagum.

Muka anda buruk? Jangan risau. Nora Danish ada cipta tudung khas untuk hijabsters yang tak mahu menakutkan orang ramai. pic.twitter.com/edNYxs9MeM

"Apa fungsi tudung ada zip?""Kalau meninggal boleh zip terus jadi kaffan agaknya"

Design baru nora danish?, you cantik la pakai klau kita pakai org ckp buang tebiat pulak ? pic.twitter.com/jdBIwTwsB3

Jadi, apa pendapat anda? Kuat hati ini mengatakan akan ada parodi mengenai inovasi terkini ini. Tapi mungkin juga fesyen sebegini mampu menarik minat mereka dari luar negara. (rtky/s)


Sharifah Sakinah Masih Tahu Jaga Batasan Maruah

Seringkali terpalit dengan kontroversi ketika di awal kemunculannya sehinggalah kini, pelakon Sharifah Sakinah mengambil pendekatan untuk berdiam diri kerana percaya setiap perkara yang datang akan berlalu begitu saja.

Peminat Sakinah mengetahui bahawa dia sememangnya tampil semulajadi dan tidak bermuka muka di laman sosial. Malah tindakannya kadang kala berpakaian seksi turut mengundang rasa tidak puas hati di kalangan segelintir masyarakat.

“Di sebalik sikap gila-gila itu, saya masih menjaga maruah keluarga. Tidak pernah terlintas untuk mencari publisiti murahan dengan paparan yang dimuat naik di Instagram. Semua itu adalah aktiviti seharian yang ingin saya kongsi bersama peminat”

“Sebelum terbabit dalam lakonan, sudah ramai yang bercakap mengenai saya. Apabila memasuki industri hiburan, saya sudah lali dengan pelbagai tanggapan negatif. Terserah kepada umum untuk menilai”

“Bagi saya, berdiam diri adalah jalan terbaik dan setiap kontroversi yang datang akan berlaku begitu sahaja,” katanya kepada ruangan BiPop Berita Harian. (rtky/s)


Adakah Sharnaaz Ahmad Putus Cinta Lagi?

Melihatkan beberapa muatnaik gambar terbaru di Instagram Sharnaaz Ahmad, pelakon ini bagaikan memberi gambaran dia sedang melepaskan sesuatu namun berserah kepada ketentuan Tuhan.

Rata rata peminatnya juga turut memberi sokongan moral selain berharap agar Sharnaaz bersabar dan tabah menghadapi dugaan malah ada di antara mereka yang mula mengaitkan perkara tersebut dengan jodoh.

Usaha kami untuk mendapatkan penjelasan daripada pelakon berkenaan bagaimanapun tidak berhasil kerana panggilan telefon tidak berjawab. Mungkin bila tiba masanya, Sharnaaz akan bersedia untuk memberikan kenyataan.

Sebelum ini, Sharnaaz pernah menyuarakan hasratnya untuk menikahi kekasihnya, Noor Nabila pada tahun hadapan. Bagaimanapun, mungkin juga luahan hati Sharnaaz di Instagram bukanlah pada perkara berkaitan jodoh. (rtky/s)


Sekitar Majlis Kedua Resepsi Perkahwinan Amar Baharin, Amyra Rosli

Minggu lalu telah menyaksikan sebuah majlis resepsi perkahwinan yang cukup mempersonakan bagi pasangan bahagia, Amar Baharin dan Amyra Rosli yang bertemakan ala Fairytale. Pada minggu ini pula berlangsung majlis bertandang bagi pihak pengantin lelaki yang diadakan dengan meriahnya di Brightstar Banquet Hall, Ampang, Kuala Lumpur pada malam semalam.

Sekali lagi pasangan sama manis sama padan ini diraikan dalam sebuah majlis resepsi yang cukup indah, bertemakan klasik traditional berserta pelamin yang lengkap bewarna kuning diraja. Manakala pengantin pula kelihatan cantik dan segak mengenakan songket berwarna beige.

“Selepas berkahwin kami akan mengurangkan berlakon bergandingan bersama dalam drama, ia adalah atas nasihat orang berpengalaman. Ia bagi mengelakkan perkara yang berkaitan agama dan hukum hakam yang boleh memberi kesan negatif kepada hubungan sebagai suami-isteri,” jelansya kepada m Star Online mengenai keputusan mereka untuk kurangkan lakonan bersama.

Apapun semoga ikatan perkahwinan yang dibina yang berkekalan sehingga akhir hayat mereka. Memang sama cantik sama padan Amar dan Amyra ini, apatah lagi dengan busana yang dikenakan oleh mereka ketika resepsi membuatkan mereka kelihatan anggun. Dengan ini kami kongsikan beberapa gambar di sekitar resepsi kedua perkahwinan Amar dan Amyra (rkty/w)